5 GAMBAR - WAJAH COMEL ANAK ASHRAF MUSLIM & NOOR DAYANA

Menerusi laman Instagram Ashraf Muslim, dia telah memberitahu nama penuh anak ketiganya yang lahir pada 10 Disember lalu.

Untuk makluman, anak lelaki ini merupakan anak sulung buat Noor Dayana Lokman, 28, setelah empat tahun menanti penuh sabar.

"Assalamualaikum semua! Hari ni (18 Disember) genap 7 hari saya melihat dunia sebenar.. Saya memperkenalkan diri saya ANAS ASHRAF BIN MOHD ASHRAF. Doakan saya menjadi anak yang soleh dan mempunyai keluarga yang bahagia," ujar Ashraf di laman IGnya.

Dalam pada itu, bapa kepada Dayana iaitu Tuan Haji Lokman turut berkongsi beberapa keping gambar cucu keduanya di IG.

Melalui perkongsian gambar tersebut, rata-rata peminatnya geram dengan kecomelan Anas ini. Siapa yang tidak geram dengan bayi comel, bukan?

Semoga kelahiran cahaya mata baru ini juga harapnya bakal membuatkan rezeki keluarga Ashraf ini semakin melimpah di samping dipermudahkan segala urusan.

Jom kita tengok wajah si comel ini!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALAMI KEGUGURAN - HASRAT NADYA SYAHERA & SUAMI TIMANG ANAK KEMBAR TIDAK KESAMPAIAN

"Bukan rezeki kita kali ni yg @nadyasyahera.. walaupun dalam hati dah lama nk anak kembar. Doakan wife sy sihat ya. #kegugurankandungan #babytwins," demikianlah tulis suami kepada pelakon Nadya Syahera, Fizul Nawi yang meluahkan rasa sedih apabila hasrat menimang cahaya mata kembar tidak kesampaian apabila isterinya itu mengalami keguguran.

Berita sedih itu dikongsikan sendiri Fizul menerusi laman Instagram miliknya dengan memuatnaik foto imbasan bayi mereka. Entri tersebut bagaimana pun mendapat perhatian pengikutnya yang mendoakan agar Nadya terus kuat hadapi dugaan berkenaan

Fizul an Nadya berkahwin pada 25 September 2015, ini adalah perkahwinan kedua buat Fizul selepas gagal mempertahankan rumah tangga pertamanya. Hasil perkongsian hidup selama empat tahun, mereka dikurniakan dua cahaya mata iaitu Aleena Rose, 2, dan Mohamad Dayyan, 1.

Klik untuk gambar besar

www.myartis.com / Sumber & foto: Beautifulnara, Astro Gempak, Instagram Fizul Nawi & Nadya Syahera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RANCANG NIKAHI ISA TAHUN INI - RISTEENA MOHON DOA, HARAP BERJALAN LANCAR

Sering berkongsi perihal ceritera cinta bersama peminat, membuatkan ramai pihak tidak sabar melihat pasangan sweet, Risteena Munim dan Isa Khan disatukan sebagai suami isteri. Malah ada yang tertanya bila ia akan dilangsungkan. Kini semua pertanyaan terjawab apabila pelakon wanita itu mengakui akan melangsungkan perkahwinan tahun ini dan masih di dalam fasa perbincangan mengenai perkara tersebut.

Risteena yang juga kakak kepada pelakon Ruhainies ketika dihubungi berkata, dia dan tunangnya itu bagaimanapun sedang dalam pertimbangan untuk menamatkan zaman bujang mereka kerana pandemik COVID-19. Tambah Risteena lagi, dia mengharapkan segalanya berjalan dengan lancar dan urusan mereka dipermudahkan.

"Kami rancang berkahwin tahun ini tetapi buat masa ini kedua-dua belah keluarga sedang berbincang mengenainya. Tarikh pun terpaksa difikirkan semula kerana pandemik ini. Apa pun kalau ada berita baik selepas ini kami akan kongsikan," jelasnya.

Klik untuk gambar besar

"Doa-doakanlah semuanya berjalan seperti yang dirancang. Terima kasih kepada sahabat-sahabat dan para peminat yang sentiasa memberi sokongan dan kata-kata positif selama ini," ujar pelakon yang mencipta populariti menerusi drama, 'Playboy Itu Suami Aku' itu.

Terdahulu Risteena atau nama sebenarnya Nur Risteena Munim, 31, pernah dikecam warganet gara-gara memuatnaik kisahnya yang disangka kena culik selepas hilang daripada radar tunang, Isa Khan, 27. Bagaimanapun pelakon drama Playboy Itu Suami Aku tidak tersinggung dengan kata-kata warganet kerana baginya, dia hanya berkongsi mengenai kehidupan sehariannya di platform media sosial sendiri.

"Saya hanya kongsi apa sahaja yang dilalui setiap hari. Lagipun itukan laman sosial peribadi saya, berkongsi kisah sendiri sahaja bukannya saya bercakap buruk fasal orang lain. Saya hanya mahu mengabadikan momen istimewa di laman sosial sendiri sahaja," kata Risteena sebelum ini yang bertunang dengan Isa pada 23 November lalu dalam satu majlis kejutan yang diadakan di Bora Ombak, Putrajaya.

Semoga urusan perkahwinan Risteena dan Isa berjalan seperti yang dirancang. Nanti bila sudah menjadi suami isteri, bolehlah bersweet-sweet lebih lagi. Heh!

www.myartis.com / Sumber & foto: Astro Gempak, Instagram Ristena Munim & Isa Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TASHA MANSHAHAR & SUAMI BAKAL TIMANG ANAK SULUNG

Alhamdulillah.... tahniah kami ucapkan kepada penyanyi Tasha Manshahar dan suaminya yang juga penyanyi, Raqib Majid apabila bakal menimang cahaya mata pertama mereka. Berita gembira tersebut dikongsikan pasangan ini menerusi laman Instagram masing-masing.

"We are already in love with a human we haven't met yet. Bismilahi tawakkaltu 'alallah wala hawla wala quwwata illa billahil 'aliyil azim," tulis Tasha di IGnya.

"SUBHANALLAH. Segala puji bagi Allah, Ada 'Raqsha Junior' dalam rahim isteri saya. Rasa macam mimpi. Segala proses berjalan dengan baik. Abang Long @nafidrazak & Kak Long @kai_armd banyak bantu saya dan isteri.

"ALLAH gerakkan saya untuk check up isteri saya di @kumpulan_megaklinik_zahran, dan masyaALLAH percaturan ALLAH begitu indah. Terima kasih ALLAH. Tolong doakan baik-baik ye semua? #raqshajr," tulis suami Tasha pula.

Untuk makluman, Tasha dan Raqib selamat bergelar suami isteri pada 8 September lalu dengan sekali lafaz.

Klik untuk gambar besar

www.myartis.com / Sumber: Instagram Tasha Manshahar & Raqib Majid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WALAUPUN DAKWAH TAPI TETAP HARAM & DOSA" - PU AMIN TEGUR TOMOK

"Saya sudah melihat video muzik itu dan memang benar ada mesej positif dan unsur dakwah tapi cara penyampaian itu tetap salah dan haram.

"Menerusi hadis Ibnu Abbas mengatakan Rasulullah SAW melaknat lelaki yang meniru gaya perempuan dan melaknat perempuan yang meniru gaya lelaki.

"Walaupun hanya berniat sekadar lakonan dan untuk berdakwah tapi ia tetap haram dan berdosa," jelas pencetus Ummah (PU) Amin yang berkata, biarpun video muzik tersebut ada memberi mesej positif dan unsur dakwah namun ia tetap haram dari segi agama.

Pu Amin atau nama penuhnya Mohamad Amirul Amin Maula Lokman Hakim ini berkata, hal itu telah disebut berdasarkan hadis Ibnu Abbas RA.

Persoalan mengenai perkongsian foto Tomok berpakaian wanita pada Selasa lalu akhirnya terjawab apabila penyanyi itu sebenarnya menghasilkan muzik video berjudul 'Bekas Kekasih' adalah ciptaan Aizat Amdan dan Mel Ramlan yang dilancarkan pada Khamis.

Klik untuk gambar besar

Selain Tomok, aktor Beto Kusyairi juga berlakon dalam karya berkenaan yang menampakkan dia turut berpakaian seperti wanita.

Bagaimanapun imej berkenaan mengundang pelbagai reaksi netizen malah mereka mempertikaikan tindakan selebriti itu yang dianggap tidak menghormati agama Islam yang melarang seseorang tampil dengan imej berlawanan jantina.

PU Amin terkenal kerana keberaniannya menegur isu berkaitan lesbian, gay, biseksual dan transgender (LGBT) di media sosial sehingga menjadi perhatian netizen.

Dalam pada itu, PU Amin memberitahu apa yang dilakukan Tomok mungkin akan memberi kesan yang negatif kepada golongan tertentu dan boleh menjadi ikutan.

Katanya, ada banyak lagi cara yang lebih sesuai dan betul untuk menyampaikan sesuatu dakwah atau mesej yang baik berbanding berpakaian wanita.

"Video muzik itu mungkin akan memberi kesan negatif. Lagi-lagi pada gerakan transgender yang berasakan isu itu bukan lagi sesuatu yang sensitif dalam masyarakat.

"Malah, ada kemungkinan besar juga ia akan menjadi satu ikutan. Maksudnya, selepas ini, ramai anak muda atau artis akan melakukan benda yang sama dengan niat hanya suka-suka atau lakonan.

"Saya tahu Tomok bukan seperti itu. Tapi sekiranya mahu menyampaikan dakwah perlulah dengan cara yang betul. Saya perlu tegaskan yang haram tetap haram," ujarnya.

Bagaimanapun, usaha mstar Online untuk mendapatkan kenyataan Tomok mengenai video muzik itu tidak berjaya.

Namun menerusi artikel sebuah portal hiburan, Tomok mengatakan tujuan dia berpakaian sebegitu demi menghidupkan lagi jalan cerita dalam video muzik tersebut.

www.myartis.com / Sumber & foto: mStar, Instagram PU Amin & Tomok

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIFY AZMI AKUI SHARNAAZ HANYA SEKADAR KAWAN, TEMPAT MINTA NASIHAT

Baru-baru ini, pelakon Sharnaaz Ahmad telah didakwa oleh sesetengah netizen yang mengatakan dia kini sedang menjalinkan hubungan cinta bersama pelakon Fify Azmi. Fify ketika ditanya berhubung dakwaan tersebut, mengakui Sharnaaz merupakan 'celebrity crush' dalam bidang lakonan dan menafikan sebarang hubungan istimewa pernah terjalin antara dirinya dan pelakon filem Jebat itu.

Tambah Fify atau nama sebenarnya Nur Afiqah Mohamed Azmi lagi, dia menganggap gosip dan dakwaan seperti itu adalah perkara biasa yang perlu dihadapi apabila bergelar artis. Tanpa berselindung, pelakon yang pernah membintangi drama 'Ratu Ten Pin' itu turut mengakui bahawa Sharnaaz atau lebih mesra disapa Mamu merupakan salah seorang pelakon lelaki yang menjadi idola (crush) yang diminatinya.

"Sejujurnya Sharnaaz Ahmad merupakan seorang 'celebrity crush' saya dalam bidang lakonan. Saya perlu akui perkara itu. Biasalah netizen. Tapi sejujurnya daripada mulut saya sendiri, kami hanya berkawan sahaja. Tidak lebih daripada itu. Kalau nak tahu, saya selalu bertanyakan pendapat dan meminta tips lakonan daripada Sharnaaz.

"Dia (Sharnaaz) merupakan seorang yang suka membantu dan banyak memberikan tunjuk ajar lakonan kepada saya. Bila kita berkawan dengan idola kita sendiri, banyak soalan yang kita nak tanya dan dia banyak membantu saya. Terima kasih Sharnaaz," katanya.

Klik untuk gambar besar

Dalam pada itu, Fify turut berkata dia tidak dapat berbuat apa-apa untuk menutup mulut netizen tentang istu tersebut. Namun pada masa sama, dia tidak menolak seandainya mempunyai jodoh dengan pelakon tersebut: "Tapi kalau ada jodoh, adalah," jelas wanita berusia 31 tahun itu ringkas.

Ditebak tentang kriteria yang diinginkan daripada 'bakal jodohnya' nanti, Fify berkata dia masih belum pasti tentang perkara tersebut: "Saya tidak pasti sebenarnya. Saya seorang yang ringkas. Kalau seseorang itu boleh membimbing saya, itu sudah cukup baik. Kalau individu berkenaan boleh memimpin saya, itu sudah cukup baik. Membimbing daripada sudut keluarga dan keagamaan. Jadi doakanlah saya yang baik-baik," ujarnya.

Untuk makluman, nama Fify sebelum ini pernah menjadi bualan apabila didakwa meminati kaum sejenis (lesbian) gara-gara sering melakonkan watak lasak dengan imej berambut pendek. Fify bagaimanapun menepis dakwaan tersebut dan bertegas, dia masih wanita sejati dan mempunyai hati serta nafsu terhadap lelaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIKH NIKAH - SHAKILLA KHORIRI & FIZI ALI PILIH 18 FEBRUARI 2018

"Alhamdulillah, selepas lebih tiga tahun bercinta, kami bakal diijab kabul. Pada awalnya, kami nak pilih 18 Ogos (18.8.18), tetapi terlalu lama la pula. Kami fikir buat apa nak lambatkan perkara baik.

"Jadi, selepas berbincang dengan kedua-dua keluarga, kami sepakat untuk bernikah pada 18 Februari disusuli dengan majlis resepsi pada hari sama. Sejujurnya, saya masih tidak percaya bakal berkahwin dan menggalas tanggungjawab baru sebagai suami.

"Terima kasih atas doa dan sokongan kepada saya dan Kila," kata penyampai radio Suria FM, Fizi Ali, 29, yang sepakat dengan pilihan hatinya, pelakon Shakilla Khoriri, 28, memilih 18 Februari 2018, sebagai tarikh majlis pernikahan mereka.

Fizi berkata mereka sepatutnya bernikah pada Disember tahun lalu, namun atas komitmen kerja yang tidak boleh dielakkan, dia dan tunangnya itu terpaksa menunda majlis perkahwinan.

Klik untuk gambar besar

Fizi menjelaskan, meski majlis yang bakal berlangsung kurang sebulan, namun masih ada beberapa persiapan yang belum dibuat.

"Saya boleh katakan persediaan banyak pada pada saat akhir. Sekarang baru nak edar kad kahwin. Malah ada barang hantaran belum beli lagi. Dewan majlis pun masih dalam perbincangan.

"Semua ini disebabkan jadual kerja kami yang padat dan tidak menentu. Saya kerja pagi dan balik tengah hari. Kila pula tengah hari sehingga malam dia sibuk dengan penggambaran. Jadi, agak susah sikit nak curi masa berjumpa.

"Kalau perasan, di Instagram jarang ada gambar bersama. Kalau ada pun, ia gambar lama yang dimuatnaik semula. Alhamdulillah, walaupun banyak dibuat pada saat akhir, Tetapi Allah permudahkan segalanya," tuturnya yang mengikat tali pertunangan pada 16 Julai lalu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


2 MINGGU TAK MUNCUL IG - MAWAR & RAF DEDAH MEREKA SEKELUARGA POSITIF COVID-19

Pasangan selebriti Mawar Rashid dan Raf Yaakob menerusi laman Instagram telah mendedahkan mereka sekeluarga dijangkiti virus Covid-19, selepas dua minggu mendiamkan diri di media sosial.

Bagaimanapun Mawar atau nama sebenarnya Wan Mawar Shaputri Wan Abdul Rashid, 26, berkata, mereka sudah bebas daripada virus itu pada Sabtu selepas dua minggu menjalani kuarantin di rumah.

"Dua minggu lepas berlaku kejadian yang tak disangka iaitu lebih kurang awal bulan Julai apabila Raff jatuh sakit dan tak boleh bangun. Demam panas teruk, sakit dada, Raff buat test dan disahkan positif Covid-19," jelasnya.

Penjelasan itu memberi kelegaan kepada para pengikut Instagram Mawar yang mungkin tertanya-tanya apa yang terjadi kepada mereka sekeluarga dalam tempoh berkenaan.

Klik untuk gambar besar

Selain Mawar dan Raff, tiga orang anak mereka iaitu Raden Ahmad Rayyan, Raden Muhammad Rafael dan Raden Seri Rosabella Cinta turut dijangkiti virus berkenaan. Selang empat hari kemudian, Mawar pula mengalami demam.

"Selepas anak sulung Ryan positif, Mawar demam dan buat test... keputusan juga positif. Lepas Mawar, Rafael pula positif. Sehari pula baby kami Cinta positif, senang cerita satu keluarga positif," ujarnya lagi.

Bercerita lanjut, Raf atau nama sebenarnya, Raden Ahmad Faizal Yaakob, 36, berkata dia kurang pasti punca sebenar dijangkiti wabak itu berikutan tidak keluar melainkan ke pasaraya bagi membeli barang keperluan harian. Namun, dia dimaklumkan pasaraya berkenaan kini sudah ditutup sementara berikutan terdapat kes positif dalam kalangan pekerja.

"Apabila ditanya saya memang tak tahu di mana kena, kemungkinan besar dekat groceries, sebab Raff keluar beli barang je. Seminggu selepas saya positif, kedai tu ditutup sebab 15 orang disahkan positif. Jadi mungkin kena dekat groceries. Alhamdulillah awal minggu ni kami dah tamat kuarantin dan bebas Covid-19," katanya.

Untuk makluman, Mawar dan Raf mendirikan rumah tangga pada 9 November 2017 dan dikurniakan dua cahaya mata lelaki bernama Raden Muhammad Rafael, 2, dan Raden Seri Rosabella Cinta yang berusia setahun. Raf juga mempunyai dua orang anak hasil perkahwinan terdahulu iaitu Raden Ahmad Rayyan, 10 dan Raden Seri Raysaa Chanela, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN TAMPIL BERSUARA ISU KENYATAAN KAK KM BERKENAAN TUTUP WAJAH ANAK

"Buat pilihan sendiri ❤.. Pilihlah Bahagia.. Biarlah anak Kak Kepom jauh dari Dunia Glamour.. Biarlah anak² kak lina dgn cara mereka.. Jgn pelik sgt.. benda xde apa pun nak dipelik atau Hairan 🤣🤣🤣🤣.. Adoiiiii byk lg benda lain nak buat content.. Jgn sentuh hal "anak² & Manusia Ada Hak Utk Buat pilihan..

"Sila tag Kak KM apa ntah nama dia.. Terima kasih," demikianlah tulis penyanyi, pelakon dan pengacara, Elly Mazlein menerusi laman Instagram miliknya dimana dia tampil bersuara berhubung kenyataan usahawan sensasi Liana Rosli atau lebih mesra disapa Kak KM baru-baru ini yang meluahkan rasa rimas dengan tindakan artis yang tidak mahu mendedahkan wajah anak mereka kepada umum.

Elly yang lebih mesra disapa Kak Lina Pom Pom itu berkata ianya adalah pilihan masing-masing untuk menutup wajah anak dan dia berbuat demikian kerana tidak mahu kedua anaknya terpalit dengan populariti.

Dalam pada itu, Elly atau nama sebenarnya Sharifah Aida Mazlina Syed Hanafi, berkata masing-masing mempunyai hak untuk membuat pilihan serta cara masing-masing dalam membesarkan anak-anak.

Klik untuk gambar besar

Sebelum ini, Kak KM yang juga anak pelakon veteran Normah Damanhuri itu menegur segelintir artis yang gemar menutup wajah anak dengan sticker di media sosial. Menurutnya, perkara berkaitan takut disantau atau dikenakan ilmu sihir tidak seharusnya dibimbangkan jika individu tersebut tidak mempunyai masalah dengan mana-mana pihak.

Kata Kak KM lagi, berkongsikan wajah anak merupakan satu cara untuk menzahirkan rasa gembira dan syukur. Tambahnya lagi, ibu bapa sepatutnya tidak perlu bimbang untuk berkongsikan wajah anak kerana orang ramai boleh mendoakan kesejahteraan buat bayi mereka yangg baru lahir itu.

Untuk makluman, Elly mendirikan rumah tangga dengan Mohamad Azlan, 31, pada 18 Januari tahun lalu di Pusat Dagangan Dunia Kuala Lumpur (WTC KL) dan dikurniakan anak lelaki, Haider Mateen yang kini berusia tujuh bulan. Menerusi perkahwinan pertamanya, Elly dikurniakan cahaya mata perempuan, Putri Sara Sefhia yang kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN LIANA SALEH: "TAK BERMAKNA BUAT STATUS ADA KENA MENGENA ORANG SANA"

"Caption macam ni pun ada nampak kita raih simpati ke atau buat orang komen bukan-bukan untuk pihak sana? Kalau rasa meluat atau rasa saya jahat tak payah tengok IG saya senang cerita. Tak bermakna buat status ada kena mengena dengan orang sana.

"Please-lah saya pun ada kehidupan sendiri, bukan aku hidup dengan dia je," kata bekas madu pelakon Izreen Azminda, Intan Liana Saleh menerusi ruangan Instastories hari ini, yang meluahkan rasa kesal terhadap segelintir individu yang masih mengaitkannya dengan kehidupan bekas suaminya, Ude Wahid.

Jelas Intan, setiap posting di Instagramnya tidak ditujukan kepada mana-mana pihak apatah untuk meraih simpati. Terdahulu dalam sebuah entri di laman Instagram, Intan berjanji untuk melakukan yang terbaik buat anak-anaknya yang masih kecil.

Klik untuk gambar besar

Meninjau ruangan komen pada entri terbabit, netizen rata-rata memberikan kata-kata semangat buat Intan dan mahukan pengadilan sewajarnya bagi pihaknya. Malah, ada antara pengguna media sosial yang memetik nama bekas suaminya, Ude dan Izreen yang baru menimang cahaya mata baru-baru ini.

Penghujung tahun lalu, dunia hiburan gempar apabila Izreen membuat pengakuan terbuka menjadi isteri kedua kepada Ude, sejak 8 Ogos 2017. Intan dan Ude bercerai talak satu di Mahkamah Rendah Syariah Gombak Timur pada 22 Mac tahun lalu. Mereka bernikah pada 1 Mac 2013 dan dikurniakan dua anak, Arish Muqri, 3, dan Ariq Muqri, 1.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN BERGAYA DENGAN KERETA BARU

Zizan Rajalawak bersama kereta barunya Subaru Impreza WRX STI. Mungkin wang hasil kemenangan tempat kedua MahaRaja Lawak baru-baru ini belum habis lagi agaknya... bukan sedikit tu, RM125,000 seorang..!!


NOSTALGIA - PAHIT GETIR SHILA AMZAH

Ramai yang sudah mengetahui bagaimana Nurshahila Amir Amzah (Shila Amzah), 22, meraih kemenangan bergaya dalam pertandingan Asian Wave di China baru-baru ini. Malah sebelum ini juga dia pernah bergelar sebagai penyanyi terbaik dunia di Penang Shanghai World Star Guest (PSWSQ) pada tahun 2008.

Namun begitu, tidak ramai yang tahu pahit getir Shila di awal kemunculannya dengan menggunakan nama 'Shahila'. Ini kerana, pelbagai pahit manis terpaksa dilalui keluarganya hingga pernah bergolok bergadai untuk mencari sesuap nasi.

Klik untuk imej besar...

Bak kata pepatah, teman ketawa senang dicari, teman menangis seorang diri...

Semuanya berlaku pada tahun 2000 hingga 2005, ketika Shila masih mahu mencipta nama di persada seni. Ketika itu, sebaik bapanya (N.D Lala) selesai sembahyang raya, bapanya akan terus balik ke rumah, tutup semua pintu sebab tiada apa-apa hidangan di rumah.

"Ada satu ketika anak saya tanya kenapa tutup pintu sedangkan ada kanak-kanak yang datang nak beraya, saya terpaksa suruh anak senyap, memang pada masa tu kehidupan saya cukup sengsara," ujar N.D Lala kepada media.

Tambahnya, dia terpaksa berbohong pada kedua-kedua belah keluarga serta keluarga mertuanya tentang balik kampung disebabkan kesusahan hidup.

"Saya pernah cakap kepada keluarga tahun ni tidak balik Ipoh sebab beraya di rumah mertua di Banting dan perkara sama juga saya beritahu pada keluarga mertua yang saya tidak balik Banting kerana terpaksa beraya di Ipoh. Sebenarnya saya hanya duduk beraya di rumah sahaja pada masa tu.

"Dalam tempoh lima tahun itu juga, saya pernah ditipu sehingga menanggung hutang sebanyak RM1.3 juta dan dikejar bank, itulah peristiwa yang saya tidak akan lupakan sepanjang hidup," jelas N.D Lala tanpa berselindung.

Untuk mengimbas kembali turun naik Shila, myartis pertontonkan video yang kami rakam pada tahun 2004. Untuk info, video ini kami rakam ketika majlis pelancaran album pertamanya di Hotel Pan Pacific, Kuala Lumpur.


IZREEN ANJUR KENDURI DOA SELAMAT RAMADAN, BAYI YANG BAKAL LAHIR

Pelakon Izreen Azminda menerusi posting terkini di laman Instagram miliknya itu telah berkongsi momen ketika dia mengadakan kenduri doa selamat sempena menyambut Ramadan yang bakal tiba.

Disamping kenduri tersebut, Izreen atau nama penuhnya Izreen Azminda Aznam, 33, juga turut menganjurkan kenduri doa selamat buat bayi yang bakal dilahirkan tidak lama lagi itu.

"Syukur Alhamdulillah selesai sudah majlis doa selamat yang serba sederhana ini bersempena manyambut kedatangan bulan yang mulia..

"Bulan Ramadhan Al-Mubarak dan juga bersempena menyambut kedatangan ahli keluarga baru tak lama lagi. Semoga semuanya dipermudahkan dan mendapat keberkatan dari-Nya," tulisnya.

Walaupun kenduri tersebut disambut sederhana, namun majlis kenduri tersebut tetap meriah dengan kehadiran para tetamu.

"Untuk makluman, Izreen dan suaminya, pemuzik bebas Ude Wahid atau nama sebenarnya Muhammad Radzi Abdul Wahid mendirikan rumah tangga pada 8 Ogos tahun lalu di Damansara, Petaling Jaya.

Kami disini mendoakan semoga semua urusan pelakon drama 'Ahli Mesyuarat Tingkap' dan keluarganya itu dipermudahkan dan dimurahkan rezeki selalu.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FB & TWITTER DIKENDALIKAN PENGURUSAN - NEELOFA MAHU FOKUS HAJI

Menerusi laman sosial Facebook, pelakon, pengacara dan usahawan Noor Neelofa telah berkongsi satu entri tentang pemergiannya mengerjakan haji dan sepanjang keberadaanya di Tanah Suci, akaun Facebook dan Twitter rasminya akan dikendalikan oleh pihak pengurusannya.

Neelofa tidak akan mengendalikan dua laman sosial miliknya sehingga dia pulang daripada mengerjakan ibadah haji: "Dear all, as I will be away performing hajj, my Facebook and Twitter will be managed and curated by my admin from today until 15th August 2019".

Pemergian Neelofa ke Tanah Suci turut diiringi ibunya, Datin Noor Kartini serta dua adik lelakinya, Mohamed Aqief dan Mohamed Faliq. Perkongsian itu mendapat reaksi positif daripada netizen yang mahu Neelofa melupakan sebentar urusan perniagaan dan menumpukan sepenuh perhatian pada ibadahnya.

Klik untuk gambar besar

Ramai juga yang mendoakan perjalanan pergi dan balik Neelofa sekeluarga selamat dan dipermudahkan: "Tumpukan pada ibadah lupakan dunia...seketika..semuga perolehi Haji Mabrur.. Aamiin,” ujar seorang netizen. - Selamat menunaikan ibadah haji Lofa sis dan keluarga. Semoga dipermudahkan dan Haji Mabrur.. Aamin. Take care sis," pesan seorang netizen.

Malah, ada juga netizen yang terkejut apabila mengetahui Neelofa sendiri yang mengendalikan akaun Facebook dan Twitternya selama ini. Biarpun akaun Facebook dan Twitter dikendalikan oleh pengurusannya, Neelofa tetap aktif di laman Instagram terutamanya di Insta Story apabila dia berkongsi momen-momen indah sepanjang berada di sana.

Terdahulu, perjalanan Neelofa yang sepatutnya dijadualkan pada 4 Ogos telah tergendala selama dua hari kerana mempunyai masalah visa. Tahun ini merupakan kali kedua Neelofa menunaikan ibadah haji. Kali pertama Neelofa menunaikan haji adalah pada tahun 2016.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PADAM LUAHAN HATI - LUFYA ENGGAN BIAR FITNAH BERLELUASA

"Terima kasih untuk doa dan kasih sayang anda semua kepada lufya. Tekanan yang Fya rasakan melampaui kemampuan Lufya untuk menyimpan perkara ini sendiri. Lufya bertambah sedih apabila membaca komen-komen yg mengundang banyak fitnah terhadap dia dan lufya delete posting smlm untuk ketenteraman semua pihak.

"Hati wanita ni jika dijaga, dibaja, dan disiram dengan perhatian dan kasih sayang tak mungkin meletop tak tentu pasal. Don't take women for granted. Pls understand us, shower us with love and tenderness. Why is it so hard to do that?? Am I not worthy to be loved?

"I love my family but I need to be happy to raise my child in a good manner. I want her (Laana Haura) to be happy too. Im just a human not an angel," demikian kata Lufya Omar yang telah mengambil keputusan untuk memadam 'posting'nya itu kerana enggan membiarkan fitnah dan khabar angin terus berleluasa.

Menurut Lufya, hati seorang wanita perlu dibaja, dijaga dan disiram dengan perhatian agar tidak meletup tiba-tiba. Kemungkinan besar kata-kata tersebut ditujukan kepada suaminya, Dr. Che Muhammad Hafiz. Rata-rata netizen melahirkan rasa terkejut apabila membaca luahan hati Lufya tentang perkahwinannya yang telah dimuatnaik ke Instagram kelmarin.

Klik untuk gambar besar

Iyerlah sampai 6 kali si suami buat salah, hati isteri mana yang tak kecewa kan? Namun status tersebut telah menyebabkan para netizen membawang, sekaligus menimbulkan fitnah terhadap Lufya dan juga suaminya.

Kebiasaanya perkongsian masalah rumahtangga di media sosial tidak mendatangkan kesan positif. Namun kita tak boleh salahkan mana-mana pihak yang berbuat demikian. Iyerlah kadangkala diorang nie nak cakap dengan pasangan pun tak boleh. Itu yang tertekan sampai terpaksa luah di Internet. Buat Lufya, bersabarlah.

Cuba selesaikan masalah dengan suami anda secara berdepan. Sebelum buat apa-apa keputusan, fikir masa depan anak anda terlebih dahulu. Untuk makluman, Lufya dan suami berkahwin pada 28 November 2016 dan dikurniakan anak perempuan, Laana Haura yang kini berusia dua tahun.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JEP SAHKAN SARI YANTI KINI SEDANG HAMIL

Alhadulillah... tahniah kami ucapkan kepada pelawak dan penyampai radio, Jep Sepahtu yang bakal bergelar ayah apabila beliau mengesahkan isterinya, pelakon Sari Yanti kini sedang hamil anak sulung mereka.

"Benar, isteri saya sedang hamil. Doakan yang baik-baik ya, semoga urusan kami dipermudahkan. Kepada yang mendoakan, terima kasih banyak-banyak...Hanya Allah S.W.T yang membalasnya," katanya ketika diminta mengulas mengenai gambar yang dimuatnaik aktres Fasha Sandha di laman Instagram.

Menerusi entri tersebut, Fasha secara tidak sengaja memberitahu Sari sedang hamil. Perkongsian Fasha menerusi kapsyen tersebut sedikit sebanyak memberi kejutan kepada orang ramai mengenai berita kehamilan Sari.

Klik untuk gambar besar

"Fun moments with the famous and talented @tiarzainal and gorgeous preggy mom talented actress @sariyanti. Thank You EH and Dior Malaysia @abidinkhairul and team," tulis Fasha.

Mungkin semuanya terjadi secara tidak sengaja, tetapi pastinya ramai peminat yang terkejut dan gembira mendengarnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


UJIAN MRI: "DISAHKAN TERSELIUH & PINGGANG TERKEHEL" - JIHAN JALANI FISIOTERAPI

"Saya disahkan terseliuh dan pinggang saya terkehel. Sebenarnya sakit ini sudah lama, saya ingatkan disebabkan selepas bersalin jadi saya biarkan saja. Cuma sejak akhir-akhir ini sakit itu menjadi-jadi dan mengganggu tidur saya. Saya jadi tak sedap hati, takut ada masalah slip disc. Jadi saya lakukan ujian MRI.

"Keputusannya bukanlah slip disc dan saya dinasihati doktor untuk berehat, makan ubat dan perlu menjalani rawatan fisioterapi mulai pagi esok (hari ini)," jelasnya pelawak dan pengacara, Jihan Muse yang mendedahkan dia perlu menjalani rawatan fisioterapi selama beberapa minggu bagi merawat masalah pinggang terkehel.

Kata Jihan, puncanya melakukan ujian pengimejan resonans magnetik (MRI) baru-baru ini disebabkan simptom kesakitan pada bahagian pinggangnya yang semakin teruk sejak akhir-akhir ini.

Jihan yang ditemui pada majlis pertunjukan fesyen Starvilion di Royal Palace, Shah Alam hari ini memberitahu punca kesakitan itu berkemungkinan kerana terlalu lasak bekerja.

Klik untuk gambar besar

"Mungkin pinggang saya tergeliat secara tidak sedar. Saya mulai sakit selepas bersalin, secara logiknya kerana bayi saya terlalu besar, badan baru nak serasi dan saya sendiri kurang menitik beratkan soal penjagaan diri seperti memakan jamu.

"Tambahan pula, seingat saya tak pernah pula terjatuh atau angkat barang berat. Saya pun risau juga kerana anak saya sekarang tengah lasak dan sedang aktif bekerja. Mungkin disebabkan terlalu penat," tambahnya.

Dek masalah kesihatan yang dialaminya, Jihan terpaksa akur tidak dapat melakukan gimik berlari-lari ketika pertunjukan koleksinya bersama Starvilion petang semalam.

Malah, pengurusannya juga terpaksa memaklumkan kepada pihak tertentu yang berkait dengan komitmen kerja sepanjang dua minggu ini.

"Buat masa ini sepanjang tempoh dua minggu banyak komitmen kerja saya terpaksa dibatalkan. Mujur mereka boleh bertoleransi," ujarnya.

Beberapa hari lalu, Jihan mencetuskan tanda tanya apabila memuatnaik sekeping foto melakukan pengimejan resonans magnetik (MRI) di sebuah pusat perubatan swasta.

www.myartis.com / Sumber & foto: Astro Gempak & Instagram Jihan Muse

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INI CUBAAN UNTUK MENJAHANAMKAN SAYA" - AWIE

"Pada saya tindakannya secara mengejut menghantar surat tentang prosiding permohonan nafkah interim anak di Mahkamah Syariah Wilayah Persekutuan sebagai sengaja untuk mensabotaj dan menganggu tumpuan saya terhadap Konsert Wings 30 Tahun yang bakal berlangsung di Stadium Merdeka pada 31 Oktober ini," ujar Awie dipetik sebagai berkata.

Awie sebelum ini menerima surat daripada pihak peguam wanita berkenaan yang memintanya hadir ke mahkamah pada Khamis lalu untuk sebutan pertama kes berkenaan.

"Dia bukan tidak tahu pada saat ini saya sibuk dengan latihan menjelang konsert yang berbaki dua hari lagi dan ini cubaan dia untuk menjahanamkan saya," ujarnya dipetik sebagai berkata.

Terdahulu, Awie menerusi peguamnya, Mohd Syafiq Norizan akan mengemukakan bantahan awal terhadap permohonan isterinya selaku pemohon yang memfailkan tersebut di mahkamah pada 21 Oktober lalu.

Rozana dalam tuntutannya meminta responden iaitu Awie membayar wang nafkah bulanan, perayaan, tempat tinggal, persekolahan dan kos pembantu rumah untuk dua anak mereka iaitu Putra Ahmad Rezzki, 7, dan Puteri Qasseh Antasha, 5 yang kini dibawah jagaannya.

Manakala anak sulung pasangan itu Putra Ahmad Merah, 8 tinggal bersama Awie.

Dalam pada itu, Awie turut mempertikaikan kegagalan wanita berkenaan hadir di mahkamah dan melihat Rozana tidak serius dalam tuntutan yang dibuat terhadapnya.

"Jika dia benar-benar ingin mempertahankan hak anak-anak sepatutnya dia hadir ke mahkamah tetapi apa yang saya lihat dia tidak serius dan cuba lari dari kenyataan.

"Dia tidak ada hati pun sebenarnya hendak mendapatkan anak-anak cuma mahu menggangu karier saya sahaja," jelasnya..

Mengulas mengenai tuntutan dibuat Rozana, Awie menganggap ia mengarut malah wanita berkenaan tidak mengemukakan alasan jelas dalam permohonannya.

Sementara itu, Awie berkata, sehingga hari ini dia tidak pernah bertemu dengan dua anaknya biarpun mahkamah telah mengeluarkan hak lawatan kepadanya.

Bagaimanapun kata Awie, sebagai bapa dia amat merindukan anak-anaknya dan tetap akan berjuang demi mendapat hak penjagaan mereka.

"Hak lawatan di rumah wanita berkenaan dan saya takut dan fobia untuk ke sana memandangkan dengan 'kejadian' yang pernah berlaku kepada saya sebelum ini.

"Sudah tentu saya rindukan mereka kerana hubungan kami sangat akrab namun saya perlu kuat menempuh dugaan ini kerana akan tiba hari kemenangan kepada saya suatu hari nanti," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"NAH JAWAPAN YANG SELAMA NI KORANG TUNGGU #BABYKM" - LIANA ROSLI UMUM HAMIL

"Nah jawapan yang selama ni korang tunggu #BabyKM," demikian tulis usahawan Liana Rosli atau lebih mesra disapa Kak KM yang berkongsi berita mengenai kehamilannya, malam Khamis.

Berita gembira itu dikongsikan anak kepada pelakon veteran, Normah Damanhuri itu menerusi satu hantaran terkini di laman Instagram.

Bagaimanapun tidak seperti orang lain, Kak KM memilih cata paling rare untuk mengumumkan kehamilannya itu. Di dalam video tersebut merakamkan Kak KM sedang duduk di atas mangkuk tandas dan menunjukkan hasil kit ujian kehamilan sambil disambut jeritan tanda teruja dan gembira.

Meninjau ke ruangan komen, rata-rata pengikutnya dan juga rakan selebriti mengucapkan tahniah di atas perkongsiannya itu. Sehingga kini, video tersebut sudah pun meraih hampir 200,000 tontonan.

Klik untuk gambar besar

www.myartis.com / Sumber: Instagram Liana Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL BERCINTA JADIKAN NAJWA LATIF KUAT - KINI PEROLEH 4 FLAT UNTUK MASTER

Meskipun sudah agak lama menyepi, namun penyanyi Najwa Latif, kini bergelar pensyarah dan bakal menamatkan pengajian peringkat ijazah sarjana.

"Siapa sangka gadis ini yang pernah cakap ‘Wawa nak kerja ma. Wawa tak nak sekola dah, Wawa tak nak belajar’ ketika tingkatan empat dulu akhirnya mendapat keputusan akhir master.

"Perkara terbaik yang berlaku (semalam) apabila saya menghubungi ibu saya memberitahu keputusan saya, ibu saya gembira dan saya menangis.

"Apabila orang cakap saya tak mampu melakukannya, saya percaya mereka dan saya bukan jenis yang akan membuktikan saya yang terbaik pada semua orang tetapi saya berusaha sedaya mampu,” tulis Najwa di laman Instagram miliknya.

Untuk info, Najwa kini telah lulus cemerlang 4 flat dalam master dan dia tidak pernah berputus asa walaupun pernah hampir berhenti sekolah di tingkatan empat.

Malah episod putus cinta ketika menyambung master sehingga berat badannya naik mendadak tidak pernah mematahkan semangatnya.

"Saya putus cinta ketika menyambung master. Itu menerangkan segalanya tentang saiz badan saya yang anda selalu sangat disebut-sebut tu.

"Tapi, Allah berikan peluang untuk bernafas dan cuba jadi lebih baik lagi, keluarga yang percaya saya ketika saya tak percayakan diri sendiri," tambahnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI MOHON KEBENARAN SHOOTING - FAUZIAH NAWI SANGGUP JUMPA AGONG, PM

Susulan hantaran dimuat naik di Facebook yang menyuarakan hasrat untuk merafak sembah untuk bertemu Yang di-Pertuan Agong, pelakon veteran iaitu Fauziah Nawi mengakui beliau bersedia dan sanggup berjumpa pembesar negara termasuk Yang di-Pertuan Agong dan Perdana Menteri bagi memohon kebenaran untuk penggiat seni menjalankan penggambaran.

Fauziah ketika dihubungi berkata, hantaran itu ditulis sendiri tanpa paksaan mana-mana pihak dengan niat untuk membela nasib semua anak seni dari pelbagai cabang.

"Saya tidak kisah kalau Tuanku, Perdana Menteri atau Majlis Keselamatan Negara (MKN) nak jumpa. Saya akan datang dan tidak takut pun. Ini bukan untuk saya seorang, tapi untuk semua penggiat seni. Orang macam kami, ada kerja, ada gaji. Tidak ada kerja, tak ada gaji. Patik ampun kalau salah penggunaan bahasa. Tidak ada siapa suruh tulis.

"Itu saja boleh buat. Mana tahu ada yang nampak hantaran itu dan sampaikan pada Tuanku atau PM (Perdana Menteri). Saya difahamkan sudah ramai kongsikan hantaran itu dan 'tag' Tuanku dan PM. Apa saya tulis bukan nak marah, tapi memberitahu keadaan sebenar anak seni yang mana kehidupan perlu diteruskan," katanya.

Tambah Fauziah, sejak pelaksanaan Perintah Kawalan Pergerakan (PKP) 2.0 pada 13 Januri lalu, semua drama dan telefilem membabitkan dirinya ditangguh.

Klik untuk gambar besar

"Saya tertanya-tanya kenapa kami masih tidak dibenarkan menjalankan penggambaran termasuk aktiviti seni lain sedangkan ketika Perintah Kawalan Pergerakan Bersyarat (PKPB) kami semua ikut prosedur operasi standard (SOP). Alhamdulillah, tidak ada lagi kluster dari penggambaran.

"Mereka yang mempunyai simpanan pun akan habis juga jika perkara ini berterusan. Saya faham sekarang ini semua orang susah. Malah ada yang 'nazak' dari segi kewangan.

"Saya bersuara bukan untuk saya seorang. Kalau untuk saya saja, esok lusa tidak ada makanan, saya hubungi sesiapa pun, Insya Allah mereka boleh bantu. Tapi, macam saya masih ada tanggungan. Apatah lagi orang lain.

"Macam saya, semua 'job' terpaksa ditangguhkan termasuk beberapa projek teater di bawah syarikat saya. Nak buat secara dalam talian bukan mudah. Perkara sebegini kena dibuat secara empat mata. Jadi, saya berharap sangat sekarang ini cari penyelesaian apa yang boleh dibuat," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ELYANA & PAMOGA: "TAK TERGURIS HATI, SAYA MOHON MAAF" - VIDA

"Apa yang berlaku adalah secara spontan dan bukanlah dengan niat untuk perli mana-mana pihak. Saya tidak mahu dianggap memaksa sesiapa menggunakan produk saya pula.

"Semasa program bersiaran langsung, saya tanya Aishah dia guna produk saya itu atau tidak, sebab saya mahu kepastian dan jawapan jujur.

"Saya bukan perli Elyana atau sesiapa, saya tidak bermaksud begitu dan hanya mahu dapatkan maklum balas yang jujur daripada pengguna," kata usahawan kosmetik, Datuk Seri Vida.

Beliau berkata demikian bagi menafikan kenyataan dibuat pada separuh akhir siaran langsung musim ke-4, Gegar Vaganza (GV4) yang dikatakan ditujukan kepada bekas peserta program realiti itu, Elyana.

Vida juga pernah mengeluarkan kenyataan bahawa pesakit kanser tahap 4 boleh sembuh sehingga turun ke tahap 2 kerana mengamalkan Pamoga.

Klik untuk gambar besar

Pada masa sama, Vida memberitahu, dia tidak terasa hati dengan perkongsian dibuat Elyana secara 'live' menerusi Instagram yang menafikan dirinya mengamalkan produk Pamoga yang diasaskannya.

"Bagaimanapun, saya tidak terasa hati dengan kejujuran yang dibuat Elyana baru-baru ini, jauh sekali untuk menyimpan dendam. Saya memohon maaf andainya ada kata-kata saya mengguris perasaan Elyana.

"Saya memahami keadaannya... Dia hanya cuba menjelaskan supaya tidak timbul kekeliruan. Insya-Allah, saya ada perancangan bersama Elyana.

"Saya faham, orang sedang menanggung kesakitan ni kadang-kadang ada emosi sikit. Bagaimanapun, saya doakan dia cepat sembuh dan dipermudahkan menjalani kehidupan harian," tuturnya.

Menerusi perkongsian 'live' itu, Elyana mendedahkan beliau tidak pernah meminum Pamoga kerana kandungan gula yang banyak serta gamat yang tidak sesuai untuk pesakit kanser.

Elyana turut meminta mana-mana pihak tidak mengaut keuntungan mudah selepas dia mengumumkan menghidap kanser limfoma tahap empat.

Sementara itu, Vida berkata yang dia tidak mengetahui punca Elyana meluahkan perasaan tersebut di Instagram.

"Saya tak sempat lagi nak tengok rakaman video tersebut tapi saya rasa tak ada pula sakitkan hati dia sepanjang GV ini.

"Kalau Elyana jujur beritahu tidak menggunakan produk saya pun tidak apa, saya tak kisah kerana ramai yang sudah mendapat manfaatnya," ujarnya.

Terdahulu, Elyana yang mengumumkan beliau menghidap penyakit kanser Limfoma tahap 4 memberitahu tenaganya bertambah setelah meminum Pamoga ketika temubual secara langsung di Gegar Vaganza bersama Vida.

Menurut penyanyi yang popular menerusi lagu Kalis Rindu', beliau berkata sedemikian semata-mata kerana ingin berbudi bahasa dengan Vida.

Dua minggu lalu, Elyana mengejutkan peminat dan rakan artis apabila mengaku sudah lima tahun bertarung dengan penyakit kanser. Berikutan itu, beliau dihujani sokongan peminat yang mendoakan penyakit itu cepat sembuh.

www.myartis.com / Sumber: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA HARAP AZREL BERSABAR & TAK TERBURU-BURU" - RUHAINIES

Mengenali pelakon Azrel Ismail sejak tiga tahun lalu, pelakon Ruhainies akur antara mereka lebih serasi sebagai sahabat dan berpesan kepada bekas kekasihnya itu tidak terburu-buru dalam soal mencari pasangan hidup.

Ruhainies atau nama sebenarnya Nur Ruhainies Farehah Zainul Ilyas yakin, Azrel pasti bertemu gadis terbaik yang akan membahagiakannya hingga akhir hayat.

"Dalam hidup ini, tidak semua yang kita impikan akan menjadi kenyataan. Begitu juga dalam hal membabitkan hati dan perasaan. Biarpun nanti kami mempunyai haluan hidup masing-masing, saya harap kami akan terus bersahabat. Itu yang saya harapkan.

"Sepanjang mengenalinya, Azrel begitu menyenangkan. Saya harap dia bersabar dan tidak terburu-buru dalam soal hati. Saya beruntung memiliki kawan yang baik sepertinya. Azrel ramai peminat, malah sikapnya itu memang akan membuatkan wanita mudah 'cair'.

Klik untuk gambar besar

"Dalam bekerja, dia sangat profesional. Pergilah bertanya mana-mana produksi, pasti mereka akan menceritakan banyak perkara positif mengenai Azrel," katanya yang memberitahu Azrel memiliki keperibadian yang pasti membuatkan ramai selesa mendekatinya.

Ruhainies yang kini menjalin cinta dengan ahli perniagaan yang menetap di London, Mr E berkata, mereka tiada masalah untuk terus bekerjasama.

Selepas digandingkan dalam drama 'Menantu Tintong', beberapa tahun lalu, mereka kembali dipertemukan dalam telefilem 'Salam Manis' yang turut menampilkan kakaknya, Risteena Munim dan Jasmin Hamid.

"Ketika di lokasi penggambaran, kami mengutamakan soal kerja. Hal peribadi kami letak ke tepi. Azrel faham dan tidak pernah bertanya mengenai urusan peribadi saya," ujarnya yang kini sibuk menjalani penggambaran program travelog, 'Secawan Kopi' terbitan Zeel Production di Indonesia.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MELAMPAU... SAYA PUN FASIH" - NEETA BENGANG DIBANDINGKAN DENGAN PAVITHRA

Penyanyi Neeta Manisha baru-baru ini telah dibandingkan dengan YouTuber masakan iaitu S Pavithra berhubung tahap keupayaannya berbahasa Melayu. Dek kerana itu, Neeta atau nama sebenar Neeta Manishaa Manogaran, 26, meluahkan rasa kesal dan menegaskan perbuatan membandingkan dia dan Pavithra adalah melampau kerana mereka mempunyai latar belakang yang berbeza.

"Saya cakap bahasa Inggeris ketika hadir dalam satu rancangan televisyen. Ada orang komen dan suruh saya cakap bahasa Melayu sebab saya duduk dekat Malaysia. Saya bengang apabila ada orang bandingkan saya dengan Pavithra, saya rasa itu melampau. Bagi saya, anda tak boleh bandingkan dua orang yang berbeza. Memang Pavithra lebih fasih daripada saya," katanya.

Selain itu katanya, kecaman yang diterima tidak masuk akal kerana dia sering menyanyikan lagu-lagu bahasa Melayu sepanjang kariernya sebagai seorang penyanyi. Namun, vokalis kumpulan IamNEETA ini berkata dia tidak menyalahkan Pavithra dalam soal ini malah mendoakan yang terbaik untuk dia dan suaminya M Sugu yang terlibat dalam dakwaan kes pukul baru-baru ini.

Klik untuk gambar besar

"Saya pun nak juga fasih bercakap bahasa Melayu macam dia, tapi dah tak syok la apabila orang bandingkan kami padahal selama ni saya dah menyanyi sepuluh lagu dalam bahasa Melayu. Saya seronok masa jalani penggambaran rakaman program itu, tapi apabila orang fokus pada bahasa yang saya gunakan berbanding perisian program... saya jadi bitter. Tapi saya pun tak salahkan Pavithra sebab saya minat sangat dengan dia. Saya doakan yang terbaik saja untuk dia," ujarnya.

Naib juara program Big Stage ini bagaimanapun mengakui rakyat Malaysia tanpa mengira bangsa perlu pandai berbahasa Melayu: "Sudah tentu semua orang perlu tahu berbahasa Melayu, isunya ialah sama ada fasih atau tidak saja. Untuk saya, bahasa Inggeris adalah bahasa pertama dan bahasa Melayu adalah bahasa kedua saya sebab tu kadang-kadang ada pelat.

"Netizen juga perlu jadi lebih peka dengan apa yang mereka tulis di media sosial. Nampak macam tak serius tapi sebenarnya apa yang mereka tulis tu beri impak yang agak besar kepada orang yang dikecam. Selalunya orang yang cakap macam ni tak faham bagaimana media sosial ni berfungsi... mereka ingat boleh cakap apa-apa saja yang mereka nak," jelasnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA SENROSE DITAHAN POLIS DIDAKWA MILIKI DADAH

Ketua Polis Kuala Lumpur, Datuk Seri Mazlan Lazim mengesahkan penahanan seorang pelakon wanita bersama 53 pil dadah jenis eramin 5 bernilai RM600.

Menurut Mazlan, ujian air kencing yang dijalankan terhadap pelakon wanita itu mendapati ia negatif dadah dan artis tersebut kemudian dilepaskan selepas keterangannya direkodkan.

“Polis akan menghantar 53 pil disyaki dadah eramin 5 ke Jabatan Kimia manakala kertas siasatan berkaitan kemalangan dan penemuan dadah dalam beg pelakon itu akan dihantar kepada Jabatan Pendakwa Raya untuk tindakan lanjut,” ujar beliau dipetik sebagai berkata kepada media.

Katanya, kes berkaitan penemuan dadah itu disiasat mengikut Seksyen 12(2) Akta Dadah Berbahaya 1952.

Semalam, heboh diperkatakan mengenai pelakon Uqasha Senrose ditahan polis bagi membantu siasatan berhubung penemuan 53 biji pil eramin 5 bernilai RM660 dalam beg tangan Chanel miliknya selepas dia terlibat dalam kemalangan di Jalan Burhanuddin Helmi, Taman Tun Dr. Ismail, Kuala Lumpur.

Kemalangan pada pukul 11.45 pagi itu berlaku ketika pelakon wanita itu memandu kenderaan utiliti sukan (SUV) Range Rover seorang diri telah melanggar kenderaan Honda BRV dipandu seorang lelaki.

Satu sumber berkata, selepas kemalangan itu, Uqasha Senrose atau nama penuhnya Nik Zaris Uqasha Nik Sen, 26, telah dibawa ke balai polis TTDI untuk siasatan.

“Semasa pemeriksaan ke atas pelakon itu, polis menemui enam keping aluminium foil berwarna merah yang kesemua mempunyai 53 biji dadah disyaki jenis eramin 5. Dadah tersebut ditemui dalam beg berjenama mewah selebriti itu,” kata beliau semasa dihubungi.

Sementara itu, Uqasha ketika dihubungi tidak memberi sebarang maklum balas berhubung laporan polis yang mendakwa dirinya memandu dalam keadaan khayal dan berjanji untuk menghubungi semula.

“Saya akan hubungi semula,” ujarnya.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SUAMI ZIELA JALIL: "SELEPAS SEBULAN BERNIKAH, BARULAH SAYA MAKLUMKAN PADA ISTERI PERTAMA"

Suami kepada pelakon dan penerbit Datuk Ziela Jalil iaitu Datuk Syed Osman Alhabshee Syed Omar yang juga Pengerusi Masjid Ibnu Mas'ud ketika dalam temubual eksklusif memberitahu dia bersikap jujur apabila mengakui majlis pernikahan yang berlangsung pada 17 Februari 2019 itu dilakukan tanpa pengetahuan isteri pertama.

"Hanya selepas sebulan bernikah, barulah saya memaklumkan perkahwinan pada isteri pertama. Saya akui, agak sukar bersikap tidak jujur selama sebulan merahsiakan perkara ini. Mungkin orang lain boleh melakukannya, tetapi bukan saya. Awalnya, isteri pertama agak sukar menerima hakikat ini, tetapi berkat doa yang dipanjatkan, akhirnya dia dan anak-anak boleh menerimanya.

"Saya membawa mereka bertemu dengan Ziela dan anak-anak untuk berkenalan. Alhamdulillah, pertemuan berjalan dengan baik dan saya bersyukur kerana Allah mengaturnya dengan begitu cantik," ujar lelaki berusia 55 tahun itu.

Dalam temubual sebelum ini, Ziela atau nama sebenarnya, Norzilah Abdul Jalil berkongsi detik awal perkenalannya dengan suami bermula pada 2013. Namun, waktu itu, ia tidak membabitkan soal hati dan perasaan kerana suaminya itu berminat membeli keretanya.

Klik untuk gambar besar

Namun, jodoh mereka kuat apabila bertemu semula selepas enam tahun. Mereka hanya mengambil masa selama lima minggu untuk membuat keputusan menghalalkan hubungan dengan ikatan yang sah.

Mengulas perkara itu, Syed Osman berkata, dia tidak menyangka pertemuan yang tidak dirancang akhirnya menyatukan mereka sebagai pasangan suami isteri.

"Kali pertama saya bertemu dengan Ziela pada 2013 atas tujuan mahu membeli keretanya. Saya datang ke rumahnya untuk melihat keadaan kereta dan uji pandu. Saya setuju membelinya memandangkan keadaan kenderaan ini dijaga rapi dan jenis yang saya inginkan.

"Dan selepas itu, kami banyak bertemu dalam majlis agama dan saya pernah mengendalikan majlis tahlil untuk arwah suami, Allahyarham Tan Sri Megat Junid Megat Ayob. Saya mengenali Ziela sebagai selebriti yang sudah berhijrah. Beliau juga ada asas dalam pengetahuan agama, itulah yang membuatkan saya tertarik padanya.

"Mungkin orang luar melihat keputusan bernikah selepas lima minggu berkenalan sebagai tindakan terburu-buru. Saya sendiri tidak menyangka ia berlaku secepat ini, tetapi itulah dinamakan takdir dan jodoh," ungkapnya.

Sebagai seorang yang mengamalkan poligami, Syed Osman berkata, ia bukanlah sesuatu yang mudah untuknya. Namun, itu juga bukanlah alasan untuknya tidak berlaku adil dalam melunaskan kewajipan terhadap kedua-dua isteri.

"Poligami adalah perkara paling mulia. Tak dinafikan, agak sukar menjadi seorang yang sempurna, tetapi saya akan melakukan yang terbaik, selebihnya saya serahkan pada Allah. Apa yang pasti, hati kedua-duanya isteri perlu dijaga. Justeru, saya perlu bersikap jujur dengan mereka.

"Saya akui, rumah tangga juga ada pasang dan surut apabila memiliki dua isteri. Tetapi, saya berpegang teguh pada pepatah, jika takut dilambung ombak, jangan berumah di tepi pantai.

"Ini pengalaman pertama saya berpoligami dan masih dalam proses pembelajaran. Saya hanya berdoa kepada Allah semoga diberi kekuatan untuk melayari bahtera perkahwinan bersama dua isteri. Alhamdulillah, mereka amat memahami perasaan saya," luah Syed Osman.

Meskipun berbeza bidang, namun Syed Osman berkata, dia tidak sesekali menyekat Ziela yang juga pemilik syarikat produksi, Pena Creative Sdn Bhd untuk terus aktif dalam dunia seni.

"Saya tak pernah melarangnya bergiat aktif dalam bidang seni. Cuma pesan saya, dia kena tahu menjaga batasan selepas bergelar isteri, sama ada ketika berlakon atau berada dalam majlis," ujarnya.

Perkahwinan Syed Osman bersama isteri pertama dikurniakan enam cahaya mata. Ziela pula pernah mendirikan rumah tangga dengan arwah Megat Junid pada 1991 dikurniakan dua cahaya mata, Puteri Julia Nabilah dan Megat Jufri Nasrullah. Ziela juga memiliki seorang anak angkat lelaki, Ibrahim Junid Abdullah.

www.myartis.com / Sumber & foto: Berita Harian & Instagram Ziela Jalil

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU DIBANDINGKAN.... SAYA MENGAKU TERASA KERDIL" - SITI NORDIANA

Nampaknya sehingga kini masih ramai yang tidak berpuas hati dengan keputusan meskipun Anugerah Bintang Popular Berita Harian yang ke-32 (ABPBH32) sudah pun berlalu. Banyak juga keputusan yang agak mengejutkan, langsung tidak menepati ramalan berdasarkan populariti dan hasil kerja artis.

Antara yang hangat diperkatakan adalah kemenangan penyanyi dan pelakon Siti Nordiana yang dinobatkan sebagai Pengacara TV Popular. Rata-rata netizen membandingkannya dengan selebriti serba boleh, Alif Satar yang dirasakan lebih layak menerima anugerah tersebut.

Bagaimanapun, Siti Nordiana atau lebih mesra disapa Nana, sendiri tidak menyangka dia boleh memenangi kategori tersebut dan mengakui rasa kerdil dengan bakat mengacara yang dimilikinya jika hendak dibandingkan dengan Alif.

"Sebenarnya, saya tidak menjangka akan memenangi kategori pengacara popular ini. Kalau dibandingkan dengan pengacara-pengacara lain saya mengaku saya terasa kerdil. Saya antara yang paling kurang dapat job mengacara dalam mana-mana program sekalipun.

Klik untuk gambar besar

"Saya anggap peminat suka saya jadi pengacara. Jadi, ini adalah peluang untuk saya perbaiki mutu pengacaraan saya. Populariti ini tiada kena mengena dengan gosip cinta seperti yang diperkatakan ramai," katanya.

Terdahulu, rata-rata netizen mempertikai kemenangan tersebut serta tertanya-tanya rancangan apakah yang dihoskan oleh Siti Nordiana. Malah ada yang mengatakan Alif Satar yang lebih layak menerima anugerah tersebut.

Apa pun, sudah tertulis ianya rezeki buat Siti Nordiana dan siapa kita untuk mempersoalkannya, lagipun ianya berdasarkan undian peminat. Diharap dengan kemenangan tersebut dapat dijadikan inspirasi buat Siti Nordiana untuk lebih maju dalam dunia pengacaraan.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HELIZA HELMI KINI SAH BERGELAR ISTERI

Tiada angin tiada ribut... tup-tup penyanyi yang juga aktivis kemanusiaan, Heliza Helmi, 35, dikhabarkan sudah pun bergelar isteri apabila selamat melangsungkan pernikahan dengan lelaki pilihannya seorang ahli perniagaan dipercayai jutawan, Datuk Seri Mahadi Badrul Zaman, pada jam 10 pagi, hari ini.

Pernikahan pasangan ini diadakan di Masjid Tuanku Mizan Zainal Abidin, Putrajaya.

Difahamkan, suami kepada Heliza ialah pengasas dan presiden AUF MBZ Concortium iaitu syarikat yang menawarkan perkhidmatan pelaburan kewangan.

Pendakwah bebas, Profesor Madya Datuk Dr Mohd Izhar Ariff dalam hantaran di laman Instagram mengucapkan tahniah atas pernikahan yang berlangsung.

Klik untuk gambar besar

"Tahniah kedua adinda saya kerana hari ini kalian telah disatukan dengan izin Allah. Syukur kepada Allah setelah sekian lama saya menyimpan rahsia kalian. Maaf tak dapat hadir hari ini kerana berada di luar kawasan. Esok kita jumpa ya," katanya.

Menerusi hantaran video di Instagram Story jurufoto Aqo Imran, Heliza mengakui berdebar sebelum akad nikah dijalankan.

"Berdebar-debar. Perasaannya nak semua orang doakan yang terbaik," tuturnya ringkas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITANGKAP BERSAMA LELAKI LAIN DALAM HOTEL - ELLY MAZLEIN MINTA BUKTI

Krisis antara Elly Mazlein dan bekas suaminya, Azmi Hatta ingatkan mungkin sudah berakhir apabila pengarah itu dilihat melawat anak mereka, Putri Sara Sefhia.

Namun nampak seperti kisah mereka berdua ini tidak akan ada penghujungnya apabila Elly telah menulis satu luahan yang penuh panjang lebar meminta bekas suaminya itu tampil menunjukkan bukti yang dirinya diceraikan kerana ditangkap bersama lelaki lain di dalam hotel.

Luahan itu dilakukan selepas Elly menerima komen "nie la perempuan yang curang dengan lelaki dia" menerusi akaun Instagramnya. Sudah pasti tuduhan sebegini akan melukakan hati mana-mana wanita.

"Entahlah.. Baru semalam datang rumah jumpa Sefhia.. da elok da .. lega hati ni ..rupa2nya lega sy hanya utk seketika.. Dan sekarang drama lain pulak kluar.. da x tau Nak buat baik mcm mana lg dengan si azmi hatta ni .. Kite buat baik di baginya kejahatan pulak pada kite .. Ni nak tanya .. tak cukup lagi ke yg kamu buat 20 Surat Akuan bersumpah cubaan utk memalukan saya, wahai azmi hatta? Ni cubaan Apakah? Ni lah Cara utk penutup kecurangan sendiri..lepas tu sebarkan cerita yg sy ditangkap oleh dia sewaktu saya dgn lelaki lain dlm hotel Dan itu punca kami bercerai? Sejenis kurang ajar apakah ini, wahai azmi hatta?

"2 Bulan sy bernikah terus sy mengandungkan anak pertama .. 3 Bulan kemudian,saya keguguran.. Selepas 3 Bulan,sy mengandungkan sefhia Dan 3 Bulan selepas itu, kami pun Berpisah .. Gurauan Apakah ni wahai azmi hatta.. Bila kamu ni Nak move on? Apa,kamu masih x bahagia kah sampai masih ganggu kehidupan sy? Sengaja Nak menyakitkn hati sy? Mohon sgt,Boleh x tolong Nikah cepat? Mungkin lepas nikah hidup kamu akn lebih tenteram bersama kekasih tersayang..

"Tolong lah move on .. Jangan ganggu saya lg .. sy bukan sejenis yg suka ugut2 Nak Saman x abis2.. Tak ada perasaan malu ke kisah “BUSUK” ni berpanjangan, wahai Azmi hatta?berilah ruang utk sy bahagia dgn sefhia & abah selepas apa yg kami bertiga harung..Mohon jgn ganggu kami .. kami bertiga bahagia kini .. bahagia juge dgn org sekeliling yg hulurkan tangan kpd kami..sudah2 la tu azmi hatta ..

"Org pun Dah meluat kisah drama telenovela yg xde penghujungnya ni.. Pergilah kerja cari duit dari sebuk pukul canang sana sini utk menunjukkan diri tu tidak bersalah, wahai azmi hatta .. Sekarang ni sy x mahu saman kamu .. tp saya Nak kamu wahai azmi hatta, tolong beri penjelasan

"Dan bukti yg kamu menangkap saya dgn lelaki lain di hotel.. Mohon jgn buat sy tukar fikiran, wahai azmi hatta.. walaupun hebat perbuatan buruk kamu kpd sy , wahai azmi hatta, sy akn tetap memaafkan kamu , wahai azmi hatta.. Sy pilih Kasih sayang & bukan kebencian.. Terima Kasih..

Sebelum ini, Azmi pernah membuat pengakuan 20 mukasurat di mana dia mendakwa penyanyi dan pelakon tersebut pernah menumbuk dan menerajangnya.

Foto: Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MARUAH & TANGGUNGAJAWAB - ZAMANI NAFI 'BERDRAMA' HILANG SUARA

"Saya memang sakit, suara saya memang tak boleh keluar langsung. Saya tak perlu ulas panjang lebar mengenai tuduhan berdrama kerana saya memang sakit.

"Mahu percaya atau tidak, saya sendiri tak mampu nak komen," demikian kata penyanyi Zaamani yang menafikan tuduhan negatif sesetengah pihak yang mendakwanya berdrama kehilangan suara.

Keadaan kesihatan bintang Gegar Vaganza musim kelima (GV5) itu menjadi bualan ramai pihak apabila penyanyi itu gagal mendendangkaan lagu 'Mengapa Perpisahan Yang Kau Pinta' di konsert GV5 minggu lalu.

Tambah Zamani, dia turut berterima kasih kepada pihak Astro kerana memberikannya peluang untuk muncul di atas pentas pada minggu lepas biarpun kehilangan suara.

"Terima kasih kepada pihak produksi. Pada mulanya, saya enggan berada di pentas kerana tak mahu memalukan diri kerana saya memang tak boleh menyanyi disebabkan kehilangan suara.

Klik untuk gambar besar

"Namun, melihatkan kepada semangat peminat yang tidak pernah penat menyokong, saya lupakan kesakitan yang dirasai dan mencuba untuk menyanyi.

"Apabila saya mendapat imuniti daripada Datuk Seri Aliff Syukri selaku penaja, saya rasa terharu. Ia satu petanda dia ikhlas menghargai bakat saya dan menjadi satu tanggungjawab untuk saya bangkit demi peminat setelah diberikan peluang.

"Saya masih mendapatkan rawatan dan beransur pulih. Menurut doktor, tiada sebarang kecederaan di peti suara saya tetapi ada sedikit tanda kemerahan.

"Doktor sendiri tak tahu punca mengapa saya hilang suara tetapi saya akan tetap meneruskan rawatan untuk kembali sembuh seperti sediakala," tuturnya lagi.

Konsert GV5 minggu ke-5 lalu memberikan kesan yang amat mendalam buat penonton GV5 saat penyanyi vokalis kumpulan Slam itu hanya mampu diam dan terkaku kerana gagal melontarkan suaranya.

Macam-macam juga isu yang timbul termasuklah ada pihak mempersoalkan mengapa Zamani tidak mahu tarik diri sedangkan peti suaranya sudah koyak?

Ego lelaki mana tidak tercabar apabila dihimpit dengan pelbagai kata-kata serta kritikan orang ramai, tetapi Zamani tetap meneruskan perjuangannya di GV5 atas rasa tanggungjawab.

"Jika saya fikirkan tentang maruah seorang penyanyi memang rasa nak tarik diri tapi saya tolak ketepi ego. Saya fikir tentang tanggungjawab yang saya galas dalam pertandingan ini.

"Saya faham ia sesuatu yang memalukan bila tidak dapat menyanyi dalam satu pertandingan dan ia sangat mengecewakan peminat. Tapi bila fikir balik tindakan saya itu betul," jelasnya.

Zamani akui, beliau merasa sangat kecewa atas kegagalannya untuk menyanyi lagu 'Mengapa Perpisahan Yang Kau Pinta' itu dengan baik. Ibarat beliau sudah menghampakan peminatnya yang sering menyokong beliau.

"Saya kecewa, saya bukan seorang yang senang nak menangis terutamanya di atas pentas, tapi malam itu saya sangat sebak dan kecewa. Peminat terlalu berharap untuk saya menyanyi dan saya sendiri tidak tahu kenapa suara saya hilang tiba-tiba," katanya.

Memang ramai yang meminta Zamani untuk tarik diri sebelum ini termasuklah juga penyanyi Datuk Jamal Abdillah. Namun, kami cukup menghormati semangat dan rasa tanggungjawab yang ada dalam diri beliau untuk tetap beraksi di pentas GV5. Tidak semua orang sekuat beliau lebih-lebih lagi selepas menerima pelbagai kritikan.

www.myartis.com / Sumber & foto: Astro Gempak, mStar & Instagram Zamani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 FOTO + VIDEO - SUASANA SAMBUTAN BIRTHDAY FARAHDHIYA

"Ada ke birthday girl kene nyanyi??? Ish. Belanja sikit lagu 'Penasaran'," demikian kata Farahdhiya yang disuruh menyanyi ketika sambutan hari lahirnya yang diadakan semalam secara kecil-kecilan oleh teman rapatnya, Rebecca Nur Islam.

Untuk pengetahuan semua, usia Farahdhiya genap 32 tahun pada 28 April lalu.

"My Cute buchuk birthday girl last night. Kite suruh Dia nyanyi, mak buyong Buli dia, maklum la mak buyong nak beranak dah ni," ujar Rebecca di laman IGnya.

Selamat hari lahir kami ucapkan buat Farahdhiya!

FARAHDHIYA NYANYI LAGU PENASARAN

Atau klik link dibawah ini untuk tonton video
FARAHDHIYA - PENASARAN

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA INTAN LADYANA 'DITIPU' PENGURUS SENDIRI

Ramai yang perasan bagaimana pelakon Intan Ladyana kebelakangan ini jarang hadir bersama pengurus wanitanya ke majlis-majlis tertentu. Ekoran itu, timbul gosip yang mendakwa mereka berdua sudah tidak sebulu akibat masalah dalaman.

Dan dengar kata, selain memburukkan nama Intan... pengurus tersebut juga telah  menggunakan namanya untuk menipu duit peminat. Ehhh... betul ke ni? Jom kita dengar daripada mulut Intan sendiri.

“Sebenarnya saya tak nak sentuh sangat mengenai perkara ini kerana takut nanti mengaibkan nama orang. Biarlah pihak sepatutnya yang mengendalikan perkara ini dan kebenaran akan terbukti juga nanti. Orang tak salahkan saya kerana mereka tahu saya tidak bersalah.

"Saya pun dah bersihkan nama saya dan tunggulah pihak tertentu untuk selesaikan perkara ini. Saya tak boleh nak cakap lebih-lebih dan jika nak tahu kenalah tanya pihak itu sendiri,” ujar Intan yang mengakui mempunyai perselisihan faham dengan pengurusnya itu.

“Tidak dinafikan mestilah ada perselisihan faham,  tapi saya buat kerja secara telus. Jika dia buat salah, saya kena tegur dan saya tegur dia atas dasar kerja bukan sebab peribadi. Apabila dia dah ganggu kerja saya, jadi saya kenalah ambil tindakan.

"Yang penting, bukti dah ada depan mata dan biarlah perkara ini diselesaikan dulu. Apapun, saya kini lebih berhati-hati serta selektif dalam memilih pengurus dan buat masa ini, saya dijaga oleh pengurusan MIG,” ujar Intan kepada media ketika ditemui di majlis tayangan filem baru-baru ini.


GAMBAR SANA SINI - BUNGA 12 TAHUN PEMBERIAN ERRA

Sanggupkah anda menyimpan hadiah bunga segar daripada seseorang hingga 12 tahun? Bukan apa, kalau tak dijaga dengan teliti, ia pasti akan rosak atau hancur lantaran dimakan usia dan kereputan secara semulajadi.

Namun ia berbeza sekali dengan seorang peminat setia Erra Fazira bernama Shuhid Zr yang amat menghargai pemberian artis kesayangannya itu. Bunga segar pemberian Erra disimpan dan dijaga hingga 12 tahun lamanya... namun disebabkan sudah terlalu lama, maka beliau terpaksa mengalah dengan peredaran masa!

"Dis (this) flowers u gave me like 12yrs ago, now terpaksa buang, dah hancur dah bunga2 dia," ujar Shuhid dengan nada sedih melalui twitter Erra.

Klik untuk imej besar...

"OMG!! Simpan lagi?? Soooo sweeeeettt laa my adik ni!! Hug hug!! Mish ya!" Balas Erra pula rasa tersentuh dengan penghargaan peminatnya itu.

Melalui tweet tersebut, dapatlah kita simpulkan bahawa hubungan antara peminat dan artis sebenarnya bukan sekadar 'minat' semata-mata. Tetapi adakalanya mereka mempunyai hubungan istimewa yang sukar digambarkan dengan kata-kata laksana hubungan keluarga layaknya.

'Keep it up' Shuhid..!


'KOYAK' DIHERDIK NETIZEN ISU INFLEUNCER 'BIADAP' - ERMA FATIMA TAMPIL MINTA MAAF

"Saya minta ampun dan maaf kerana terpaksa tutup semua komen yang ada dalam IG. Niat saya buka IG untuk seronok dan kongsi aura positif. Sejak kisah Carl ini, terlalu banyak maki-makian... saya rasa itu satu aura tidak bagus dan toksik. Saya tak perlu orang memaki dan menggalakkan lagi orang maki.

"Saya tak berminat... isu Carl ini tak perlu viral. Saya dah tua dan dah nak mati. Rumah kata pergi, kubur kata mari. Dah tak ada masa nak fikir fasal viral. Anda ada prinsip anda, begitu juga saya," kata pelakon dan pengarah Erma Fatima.

Erma telah menerima kecaman daripada netizen, selepas dirinya memberi pendapat berbeza mengenai influencer media sosial meninggikan suara terhadap warga emas.

Enggan membiarkan laman sosialnya menjadi medan orang ramai menjadi lebih tidak beradab, Erma atau nama sebenarnya Fatimah Rahmad Ali mengambil keputusan untuk menutup ruangan komen di laman Instagram.

Klik untuk gambar besar

Menurut pelakon berusia 53 tahun ini, dia tidak mahu kenyataannya berhubung isu influencer yang dikenali sebagai Carl Samsudin itu terus menjadi tular dalam konteks yang negatif.

Sementara itu, kakak kepada aktres Datin Seri Umi Aida ini turut mengakui dia berasa kesal dengan sikap segelintir anak muda yang menggunakan bahasa kesat di laman sosial.

"Saya akui saya rasa 'koyak' dan rabak tengok anak muda bangsa kita yang konon-kononnya bercerita tentang adab tapi peradaban anda dalam sosial media... nauzubillah. Saya minta maaf kepada yang suka dan tak suka, minta maaf untuk seketika ini, kita tutup dahulu komen," jelasnya lagi.

Erma menerusi kenyataannya sebelum ini berkata dia tidak melihat Carl Samsudin bersikap biadab sebaliknya hanya ingin memberi motivasi kepada gelandangan terutama anak muda. Pernah berdepan dengan gelandangan bermasalah, Erma beranggapan segelintir mereka sememangnya memerlukan teguran keras jika mahu perubahan.

Dalam pada itu, pelakon drama siri 'Mak Cun' ini memberitahu dia tidak pernah menggunakan bahasa tidak elok ketika menyuarakan pendapat malah beranggapan Carl juga sama sepertinya.

"Saya tak guna bahasa tidak baik... begitu juga Carl. Mungkin peradaban, dia sedikit kasar tapi masing-masing ada prinsip. Masing-masing ada hak untuk komen. Platform saya bukan tempat untuk maki, terpaksa tutup komen untuk ketika ini bagi meredakan emosi anda," ujarnya.

Sejak Rabu, tular video seorang usahawan yang juga influencer media sosia meninggikan suara kepada seorang warga emas di Pusat Transit Gelandangan Kuala Lumpur sehingga mengundang kecaman netizen. Bagaimanapun, Carl menerusi Instagram miliknya tampil membuat permohonan maaf dan turut bertemu semula dengan warga emas tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY MAHU 'TERJUN BALKONI' - NETIZEN NASIHAT, MALAH ADA KATA GIMIK

Cerita mengenai usahawan kosmetik, Safiey Illias sudah lama kita tidak dengar. Kali terakhir pada bulan Ogos tahun lalu dimana Safiey berkongsi luahan perasaan tentang kepayahan hidupnya selepas menjalani pembedahan membuang implan silikon pada bahagian dada buat kali kedua.

Macam-macam juga yang dia lalui termasuklah kehilangan kawan dan pekerja, dikhianati serta diduga dengan pengkhianatan kes pecah amanah oleh seseorang yang Safiey sangat percaya yang juga merupakan rakan baiknya.

Terbaru, perkongsian Safiey di laman Instagram mengejutkan ramai apabila status yang dimuatnaiknya seolah-olah sudah putus harapan dan mahu membunuh diri dengan melompat dari balkoni rumahnya. Rata-rata netizen yang bimbang dengan keadaannya menasihatinya agar sentiasa ingat Allah dan tidak membuat kerja bodoh seperti itu.

Klik untuk gambar besar

Ramai netizen mengatakan itu adalah cubaan membunuh diri dan gejala tekanan perasan. Dalam pada itu, ada segelintir menyifatkan status Safiey itu hanya gimik murahan untuk meraih perhatian untuk mernaikkan jualan produk atau mungkin kerana perniagaannya kini bermasalah.

Diharap Safiey segera dapatkan bantuan jika mengalami masalah emosi atau tekanan perasaan bimbang perkara buruk akan terjadi. Sebagai orang beragama Islam, apa sahaja dugaan yang menimpa berbaliklah pada Allah. Bunuh diri bukan jalan singkat penyelesaian masalah. Apa-apa pun dugaan yang dihadapi, kita jangan mudah mengalah.

www.myartis.com / Sumber & foto: Cari Forum, Rotikaya, Beautifulnara & Instagram Safiey Ilias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PETUNJUK AWAL DARI ALLAH... BETTER END NOW & SUFFER LATER" - SYAFIE

Pelakon Syafie Naswip telah genap meniti usia 27 tahun pada tanggal 2 ogos lalu ketika sedang dilanda kontroversi hangat berhubung dakwaan mengasari bekas tunang yang juga seorang pelakon selepas ditegur wanita itu memutuskan hubungan songsang dengan kenalan hingga menyebabkan laporan polis,

Syafie menerusi laman Instagram miliknya telah memuatnaik video yang memperlihatkan dirinya sedang meraikan sambutan hari jadi secara sederhana bersama keluarga. Momen yang cukup indah tergambar pada wajah pelakon ini.

"Air Dicincang Takkan Putus. All is Well. @sapawijohnson Officially 27 years Old. ⭐,"tulis pelakon filem 'Mukhsin' dan 'Talentime' itu secara ringkas sehingga menerima komen daripada rakan artis senior, pelakon Datin Almy Nadia dan Syafie membalas komen tersebut.

Klik untuk gambar besar

www.myartis.com / Sumber & foto: Media Hiburan & Instagram Syafie Naswip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU ABU DAKWA HUBUNGAN OKEY: "TAK TAHU KENAPA JAWAPAN DIA BEGITU" - HANA AZRAA

Pencetus Ummah (PU), Abu Sufyan sekali lagi dilanda kontroversi apabila rumah tangga yang dibina bersama isteri barunya, Hana Azraa sedang berantakan selepas dua bulan beliau menceraikan isteri pertamanya, Ain 'Afini Latif yang sedang hamil da kini selamat melahirkan anak sulung lelaki, Muhammad Adam Aysar.

Namun, kisah mereka ini agak mengelirukan ramai, Hana mendedahkan mereka sudah membawa haluan masing-masing apabila tidak lagi tinggal bersama dan dalam proses bercerai, kenyataan PU Abu pula bercanggahan dengan kenyataan isterinya itu. Pelbagai spekulasi tercetus mengenai perkahwinan mereka ini.

Terbaru, Hana juga merasa musykil dengan jawapan yang diberikan oleh suaminya mengenai rumah tangga mereka sedangkan sudah mengetahui bagaimana situasi mereka sekarang: "Saya tidak tahu kenapa jawapan dia begitu sedangkan dia tahu situasi kami macam mana.  Maaf ya, saya tidak dapat ulas lebih terperinci lagi".

Terdahulu, PU Abu menafikan bahawa mereka sudah membawa haluan masing-masing. Katanya, hubungan mereka suami isteri masih lagi baik. Malah, pendakwah bebas itu juga mendakwa apa yang diperkatakan oleh Hana tentang proses perceraian adalah tidak benar sama sekali dan mereka masih pasangan suami isteri: "Kami masih suami isteri. Saya dan dia (isteri) okey-okey sahaja. Kami masih sebumbung dan saya datang ke Kuala Lumpur atas urusan kerja dan anak. Dakwaan Hana itu tidak benar kerana saya baru saja ke sini dua tiga hari".

Klik untuk gambar besar

www.myartis.com / Sumber: Kosmo & MHETV

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN KAHWIN NORA ARIFFIN - INI JAWAB ANNUAR MUSA: "FITNAH SAYA SEORANG SUDAHLAH"

"MasyaAllah... saya beristighfar sahaja, sebagai orang politik tak apalah kalau kawan-kawan nak fitnah sikit-sikit tapi kalau melibatkan orang lain kena jaga nama baik keluarga mereka. Orang yang disebut itu setahu saya daripada keluarga cukup terhormat, saya kenal sepenuhnya latar belakang mereka dan sebagainya.

"Kalau nak buat fitnah, fitnah saya seorang sudahlah... jangan kaitkan orang lain, orang itu ada keluarga," demikian kata Menteri Wilayah Persekutuan, Tan Sri Annuar Musa yang tampil menafikan dakwaan kononnya dia sudah berkahwin dengan penyanyi Datuk Nora Ariffin seperti didakwa seorang pengguna Twitter pada malam Rabu.

Tenang berdepan gosip liar tersebut, Annuar berkata sebagai orang politik dia sering berdepan dengan pelbagai fitnah dan serangan peribadi. Sebelum ini, Nora atau nama sebenar Wan Norafizah Wan Ariffin, 48, menafikan khabar angin tersebut dan mengakui dia masih solo.

Klik untuk gambar besar

Kontroversi tercetus apabila seorang pengguna Twitter mengucapkan tahniah dengan mendakwa penyanyi lagu 'Desa Tercinta' ini sudah bernikah dengan Annuar. Dalam pada itu, Annuar menyeru individu yang menyebarkan fitnah tersebut segera bertaubat dan memperbanyakkan amal ibadat di bulan Ramadan ini.

"Saya doakan mudah-mudahan semua orang ambil iktibar bulan Ramadan ini... kurangkan la perkara mungkar, tambah kebajikan. Saya pun tak nak marah-marah... elok sabar sajalah! Saya tahu malam tadi, tak sedap hati juga la. Fitnah itu kesannya lagi dahsyat daripada membunuh, tapi orang kita tak takut, fitnah dah jadi kerja harian. Kita doa semoga mereka terbuka pintu hati. Saya okay saja," ujarnya.

Sementara itu, Nora menerusi laman Instagram miliknya berkata dia tidak terfikir mendirikan rumah tangga dengan orang kenamaan sebagai jalan pintas untuk hidup mewah.

"Dari empat tahun lalu, hingga ke hari ni hidup saya tetap sama saja, tetap meneruskan perjuangan demi masa depan anak-anak. Kerja siang malam, kehulu-kehilir cari rezeki untuk menyara keluarga, bukan mencari umpan besar.

"Saya tidak terfikir sama sekali untuk hidup mewah dengan jalan pintas. Saya akui bila kena urus diri sendiri, memang saya terpaksa berurusan dan bertemu dengan ramai orang serta semua golongan.

"Apa pun jodoh, rezeki dan ajal di tangan Allah. Andai kata direzekikan Allah SWT, saya akan maklumkan. Bina masjid adalah benda yang baik. Berkahwin adalah sunnah dan ibadah juga. Sama-sama doakan yang baik- baik," tulisnya.

www.myartis.com / Foto: Instagram Nora Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK VIDEO MENYANYI - WATIE DIDAKWA 'TRY HARD' NAK TIRU SUARA ARWAH SITI SARAH

Semua sedia maklum mengenai hubungan Shuib Sepahtu bersama seorang wanita bernama Watie Hanifiah selepas pelawak itu memberi penjelasan mengenai hubungan mesra tersebut dan meminta orang ramai tidak pertikaikan pilihan hatinya.

Baru-baru ini, menerusi laman Instagram, Watie telah memuat naik video dirinya sedang menyanyi lagu Indonesia berjudul 'Rapuh' penuh dengan emosi.

Perkongsian tersebut telah menjadi perhatian ramai yang kebanyakkannya memuji kelunakkan suara wanita berkenaan. Bukan itu saja, suara Watie turut dikatakan lebih kurang sama dengan suara Allahyarham isteri Shuib iaitu Siti Sarah.

Klik untuk gambar besar

Malah, ada juga mendakwa Watie mempunyai ciri-ciri yang pernah disebut oleh penyampai radio Suria FM ini iaitu seorang wanita pandai bernyanyi tetapi tidak berasal dari industri seni.

Biarpun menerima banyak pujian, Watie tidak dapat lari dari kecaman beberapa netizen yang mengatakan dirinya 'try hard' untuk nampak sama dengan sebutan yang kurang jelas.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN BEDAH MUKA BERLARUTAN - SHERRY BERANG KELUARGA KENA TEMPIAS

"Astaghfirullah al-Azim. I dapat ni tadi dari one of my family members. Banyak yang dia tulis tapi malas nak letak semua. Sebab membuatkan IG I nampak tak cantik. I akan marah kalau ianya melibatkan keluarga dan menjatuhkan fitnah sambil menyebarkan.

"First of all I don't know you tapi you tulis macam you kenal and tau everything pasal I.  Stop tulis benda-benda macam ni and buat statement pandai-pandai.

"I feel sorry for you gal!" demikian tulis pelakon Sherry Ibrahim yang sebelum ini terpalit dengan dakwaan yang mengatakan dirinya melakukan pembedahan kosmetik untuk mencantikkan wajah.

Berang dengan dakwaan terbabit, Sherry berkongsi perkara itu menerusi salah sebuah entri di laman Instagram miliknya.

Klik untuk gambar besar

Menafikan perkara terbabit, pelakon drama bersiri 'Teduhan Kasih' ini menangkis dakwaan yang timbul dengan penuh berhemah.

Terbaru, ada seorang wanita yang melemparkan tuduhan serupa dan lebih memburukkan keadaan, ia turut melibatkan nama keluarga Sherry.

Di ruangan komen, rata-rata peminat mengeji perbuatan tidak bertanggungjawab itu dan memohon agar Sherry tidak mempedulikan dakwaan terbabit.

www.myartis.com / Sumber & foto: Astro Gempak & Instagram Sherry Ibrahim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBENAR PULANG HARI INI - MAWAR & SUAMI DEDAH WAJAH ANAK, RAFAEL

Menerusi laman Instagram, pelakon Raf Yaakob mengesahkan isterinya, aktres Mawar Rashid dan bayi mereka, Raden Muhammad Rafael dibenarkan pulang hari ini selepas lima hari ditahan di hospital.

Melihat entri tersebut, Raf berkongsi fotonya bersama Mawar dan dua anaknya itu. Raf yang merupakan adik kepada penyanyi dan cef, Fazley Yaakob itu memberitahu, bayinya ditahan kerana demam kuning atau jaundis.

"Baby @radenrafaelraf, your brother @radenrayyanraf and sister @raysaachanelaraf came to visit you. But they can't see you cos you were in nursery, down with jaundice.

"But petang tadi (semalam - 18 Mac 2019) Rafael ok dah. Jadi Insyaa'Allah esok nak keluar hospital dah! Can't wait to see their reactions when they meet Rafael for the first time tomorrow! 😬," tulis Raf.

Klik untuk gambar besar

Rata-rata pengikutnya gembira dengan berita itu dan berharap agak ibu dan bayi yang dilahirkan pada 13 Mac lalu itu berada dalam keadaan sihat.

Untuk makluman, Raf atau nama sebenarnya, Raden Ahmad Faizal Yaakob bernikah dengan Mawar atau nama sebenarnya Wan Mawar Shaputri Wan Abdul Rashid pada 9 November 2017.

Hasil perkahwinan terdahulu, Raf dan bekas isteri dikurniakan dua anak, Raden Ahmad Rayyan dan Raden Seri Raysaa Chanela.

www.myartis.com / Sumber & foto: Astro Gempak & Instagram Raf Yaakob

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH: "SEHARI SEBELUM LAHIRKAN SUMAYYAH... PIHAK KETIGA MENGAKU ADA HUBUNGAN DENGAN SUAMI SAYA"

"Ramai salah faham pulak. Ok a day sebelum lahirkan Sumayyah tu is THE DAY, pihak ketiga confessed to me dia ada hubungan dengan suami I. Masa tu I 9 months plus preggy.

"Kenapa? I tak tahu. Takde hati perut namanya tu," itulah tulis pelakon Puteri Sarah menerusi Instagram (IG) Story miliknya baru-baru ini, dimana dia mengetahui mengenai hubungan pihak ketiga dengan suaminya itu sehari sebelum dia melahirkan anak keduanya, Sumayyah.

"All I know it happened A DAY sebelum Sarah lahirkan Sumayyah. Kejamkan manusia? Orang sekeliling kita sometimes can be very narcistic and manipulative. Choose yor circle wisely. Semoga 2023 dapat bongkar semua. I' totally done hypocrite!," katanya lagi.

Puteri Sarah berkongsi perkara tersebut bagi menjawab mengenai apa yang berlaku sebelum dia melahirkan anak perempuannya berikutan ramai yang salah faham.

Klik untuk gambar besar

Menurut Puteri Sarah, pihak ketiga sendiri yang membuat pengakuan bahawa dia mempunyai hubungan dengan suaminya sehari sebelum Summayah dilahirkan, dimana ketika itu dia sedang sarat hamil 9 bulan.

Perkongsian Puteri Sarah di Insta Story sebelum ini mencetuskan tanda tanya netizen seolah memberitahu mengenai hal rumah tangganya dengan pengarah dan pelakon, Syamsul Yusof.

Terdahulu, Puteri Sarah berharap agar tahun 2023 akan dapat membongkar segala yang telah berlaku sebelum ini. Sarah turut memuat naik mesej diterima daripada individu yang mendakwa suaminya sudah pun bernikah dengan Ira Kazar.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ARTIS BERSOSIAL...

Mungkin mereka dah habis shooting atau dah tak ada kerja agaknya. Maka dengan itu, mereka pun berhibur demi memenuhi masa lapang bagi mengisi kekosongan hidup yang sementara ini! (\__/)(='.'=)(")_(")www.myartis.com 2009


MESRA USIK MENGUSIK DENGAN PUTERI SARAH - SYAMSUL YUSOF BERJAYA DAPAT INJUKSI KEDUA

Pasangan selebriti Syamsul Yusof dan Puteri  Sarah Liyana dilihat semakin mesra apabila saling mengusik antara satu sama lain, walaupun kes rumah tangga mereka belum menemukan jalan noktah.

Malah, sebelum prosiding bermula kira-kira pukul 3 petang Khamis, Syamsul dan isteri pertamanya itu dilihat semakin akrab dan selesa berbual antara satu sama lain semasa menunggu ketibaan Hakim Syarie Akmaluddin Illyas.

Berhubung prosiding laporan Jawatankuasa Pendamai (JKP) di Mahkamah Rendah Syariah Wilayah Persekutuan, di sini, kelmarin, kedua-dua pasangan itu bagaimanapun enggan memberikan sebarang maklum balas kepada pihak media.

Klik untuk gambar besar

"Saya tak nak komen apa-apa. Semuanya pihak peguam akan keluarkan kenyataan. Itu Puteri Sarah, kejar dia. Kejar dia, kejar dia (Syamsul) (dengan nada gembira)," seloroh Syamsul.

Puteri Sarah atau nama penuhnya Puteri Sarah Liyana Megat Kamarudin yang tersenyum selepas diusik dan disakat suaminya ketika menunggu lif di mahkamah selepas prosiding selesai, memaklumkan, dia tidak dapat memberikan sebarang komen kerana perlu bergegas ke lapangan terbang bagi menuju ke Jakarta.

Memetik Utusan Online, Peguam Syarie yang mewakili Syamsul iaitu, Azmi Mohd. Rais berkata, isu lafaz cerai dua kali seperti didakwa Puteri Sarah perlu diselesaikan terlebih dahulu sebelum keputusan JKP dapat dikemukakan kepada pihak mahkamah.

Disebabkan itu, katanya, keputusan JKP terpaksa digantung dahulu disebabkan beberapa perkara yang menghalang prosedur mahkamah diteruskan.

Sementara itu, menerusi laporan Sinar Harian, Mahkamah Tinggi Syariah di sini pada Jumaat, membenarkan permohonan Syamsul untuk mendapatkan perintah injuksi lanjutan terhadap Puteri Sarah, sehingga 8 Jun depan.

Ia merupakan perintah menghalang Puteri Sarah daripada memuat naik, mengeluarkan, menulis, menerbit, menyebarkan, menghebahkan atau menyalurkan sebarang keterangan berhubung kes cerai dan nusyuz pasangan itu dalam apa jua bentuk atau medium.

Ini merupakan injuksi lanjutan kedua dimohon oleh Syamsul atau nama sebenarnya Mohd Shamsul Md Yusof yang dibuat secara ex-parte atau sebelah pihak.

Berdasarkan perintah baharu injuksi itu, ia berkuat kuasa selama dua minggu bermula Jumaat. Pada tarikh itu, mahkamah akan mendengar permohonan injuksi secara inter-parte iaitu kedua-dua pihak (Syamsul dan Puteri Sarah)

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - RAISYYAH RANIA YEAP SELAMAT NIKAH

Gambar sekitar perkahwinan Raisyyah Rania Yeap atau sebelum ini dikenali dengan nama Felixia Yeap dan pasangannya Dr.Rezal Khairi Ahmad yang merupakan ketua Pegawai Eksekutif NanoMalaysia Berhad (sebuah agensi di bawah MOSTI).

Mengimbas kembali pada gosip Mac lalu katanya Raisyyah pernah digasak peminat dengan gosip bahawa beliau mempunyai hubungan dengan seseorang yang dikatakan kerabat diraja, namun Felixia Yeap menafikan sekeras kerasnya atas kesahihan gosip tersebut dan beliau memberikan penjelasan di laman facebook miliknya bahawa beliau masih berstatus bujang dan masih tidak berpunya.

Klik gambar untuk size besar

Semalam pada pukul 10.30 pagi, Raissyyah telah selamat dikahwinkan dengan pasangannya Dr Rezal Khairi Ahmad.

"Friends of more than 10 years. I'm so glad you girls made it for my big day and for the friendship bond that we have. Alhamdulillah," ujar Raissyyah di laman IGnya.

Setelah gambar perkahwinan Raissyyah dan Dr Rezal mulai tersebar di laman sosial terutama facebook, ruangan komen pada gambar itu dibanjiri dengan ucapan tahniah, mungkin juga ada yang bersedih tentang pernikahan Felixia Yeap kerana tidak dapat menjadi lelaki pilihan wanita cantik tersebut.

Apa pun kami doakan agar perkahwinan Raissyyah dan Dr Rezal kekal hingga ke Jannah. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WALAUPUN BAPA SUDAH PERGI - NORZIZI ZULKIFLI TETAP TERUSKAN IMPIANNYA MILIKI TITLE PROF MADYA

"Sejak kecil saya dah menanam impian ini. Masa darjah 4 macam tu, saya dah conteng-conteng nama saya di buku conteng sekolah rendah as Prof Madya Dato Dr Norzizi Haji Zulkifli.

"Tahun lalu, saya minta Papa "Pa, doa-doalah Zi jadi Prof Madya. Nanti-nanti Zi nk apply!". Jadi sayapun tak ada lah mohon lagi tapi siap-siapkan dulu segala keperluan untuk nak mohon Prof Madya.

"Bukan senang, banyak yang perlu disiapkan, Dan tahun ni ingat nanti-nanti nak mohon tapi tu lah nak isi borang dan siapkan keperluan pun banyak. Itu belum masuk benda-benda yang belum layak nak kena disiapkan.

"Sekarang Papa dah tak ada dan tahun lepas dia ada cakap "Hang suruh aku doa, aku dah doa tapi hang tak mohon2!" Ada nada kecewa disitu.

Klik untuk gambar besar

"Sekarang, ia bukan lagi cuma impian saya. Ia dah menjadi impian bersama! Nanti ok Pa!" kata pelakon Dr Norzizi Zulkifli yang memberitahu impiannya untuk memiliki title Prod Madya tidak dapat direalisasikan sebelum pemergian bapanya Datuk Zulkifli.

Namun Norzizi berazam impian itu akan dilaksanakan walaupun bapanya tidak dapat melihat kejayaan tersebut. Norzizi berkongsi perkara tersebut di akaun Instagram miliknya. Dalam entri tersebut dia memuat naik foto di hadapa tempat letak kereta berjawatan Profesor Madya.

Allahyarham yang juga suami kepada pelakon Datin Normala Omar menghembuskan nafasnya yang terakhir ketika azan maghrib pada 5 September lalu.

www.myartis.com / Sumber & foto: Astro Gempak & Instagram Norzizi Zulkifli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL LUAR NIKAH - WANITA 20-AN DAKWA LAHIRKAN ANAK PELAKON POPULAR

"Kami pernah bercinta empat tahun lepas, dia pernah datang dan bermalam di rumah keluarga saya, tapi hubungan kami putus sehingga bertemu kembali awal tahun ini. Kami bertemu semula melalui aplikasi Bigo dan dia ajak jumpa dan makan malam bersama.

"Ketika itu dia yang rancang kami tidur bersama di Port Dickson dan ketika itu saya dalam keadaan subur," demikian kata wanita berusia 20-an yang telah selamat bersalin dan mendakwa anak tersebut adalah hasil hubungan dengan pelakon popular itu.

Wanita itu dalam pendedahannya, mendakwa mereka pernah bercinta empat tahun lepas namun kembali bertemu melalui aplikasi Bigo sehingga terlanjur dalam satu kejadian di Port Dickson.

Bagaimanapun aktor berkenaan menghilangkan diri selepas itu sehingga dia menyedari sedang hamil tiga bulan dan usaha menghubungi pelakon itu gagal.

Wanita muda itu memberitahu, dia kecewa apabila pelakon berkenaan bertindak melarikan diri dan enggan bertanggungjawab dengan perkara yang berlaku.

"Saya beritahu dia saya sedang hamil tapi dia hanya baca mesej dan tidak menjawabnya. Tetapi kekasihnya pula menyerang saya dan bertanya apa hubungan kami.

Klik untuk gambar besar

"Saya tidak mahu memanjangkan cerita kepada orang lain, saya cuma mahu dia datang jumpa dan buat DNA (ujian asid deoksiribonukleik) sama ada bayi ini anak dia atau bukan," jelasnya.

Pendedahan berhubung sikap tidak bertanggungjawab seorang pelakon lelaki yang menghamilkan seorang wanita sehingga melahirkan seorang zuriat terus mendapat perhatian netizen.

Kisah yang menjadi tular sejak pagi semalam itu menimbulkan kemarahan masyarakat selain meminta artis itu tampil membersihkan namanya jika dakwaan wanita tersebut itu tidak benar.

Malah ada yang mahu pelakon itu mengakui perbuatannya itu selain bertanggungjawab terhadap anak yang dilahirkan hasil daripada hubungan dengan wanita berkenaan.

Identiti sebenar pelakon yang didakwa terlibat dalam kemelut itu juga terus menjadi teka-teki peminat industri hiburan tempatan yang mahu mengetahui dalang di sebalik perbuatan terkutuk itu.

Dalam pada itu, walaupun ramai mengkritik perbuatan pelakon itu masih ada yang memberikan kata-kata semangat selain meminta masyarakat tidak terus menjatuhkan hukum atas kesilapan dilakukannya.

Kata wanita itu lagi, jika pelakon drama itu tidak mahu bertanggungjawab sekalipun, dia sepatutnya membayar kos pemeriksaan kandungan itu sepanjang sembilan bulan dia mendapatkan rawatan di sebuah hospital swasta.

"Saya tidak mahu apa pun, saya tidak berniat nak suruh dia jaga bayi ini atau kahwin dengan dia. Saya mahu dia bertanggungjawab sedikit, sekurang-kurangnya bayar bil pemeriksaan kandungan saya di hospital swasta.

"Sepanjang sembilan bulan itu saya terpaksa ke hospital swasta kerana berasa malu," ujar wanita yang tidak yang kisah jika pelakon itu tidak mahu bertanggungjawab.

Dalam pada itu, wanita tersebut berkata, dia sudah menguruskan pendaftaran bayi berkenaan dan akan menjaga anak tersebut dengan baik.

"Saya akan jaga sendiri anak ini walau dalam keadaan saya susah sekalipun. Saya bersyukur ibu-bapa saya dapat menerima saya dan bayi ini dengan baik. Cuma sehingga kini saya simpan rahsia siapa bapa kepada bayi ini, biarlah saya sahaja yang tahu," tuturnya.

Sehubungan itu, wanita tersebut merayu agar pelakon lelaki kegilaan ramai yang sedang mencipta nama ini menghubunginya segera untuk menyelesaikan kes mereka dengan baik.

Habis madu sepah dibuang! Itulah perumpaan yang boleh diberikan kepada pelakon lelaki ini yang bersikap lepas tangan selepas menghamilkan seorang wanita sehingga melahirkan seorang zuriat.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


5 GAMBAR - BELLA KINI BERUSIA 2 TAHUN

"Saya macam tak percaya, anak saya Bella sudah berusia 2 tahun semalam," demikian kata Angkasawan Negara Datuk Dr Sheikh Muszaphar.

Sehubungan itu, semalam beliau telah menghadiahkan kek kecil buat Bella selepas sembahyang Tarawih. Apa yang membanggakan angkasawan itu, Bella juga tidak pernah meninggalkan sembahyang Tarawih sejak Ramadhan bermula. Anak ayah katakan..!

Klik untuk imej besar...


GAMBAR TERKINI - 'BABY BUMP' PERTAMA SITI NURHALIZA

Gambar terkini penyanyi nombor satu negara Datuk Siti Nurhaliza, isteri kepada Datuk K yang memperlihatkan 'baby bump'.

Desas desus yang mengatakan bahawa Siti sedang hamil anak sulung terbukti berikutan sekeping gambar yang mula tersebar menunjukkan Siti dengan bentuk badan yang semakin berisi dan perut yang membuncit menguatkan lagi teka-teki peminat meskipun penyanyi itu masih belum membuat pengesahan mengenainya.

Sebuah laman portal melaporkan, gambar yang tersebar itu diambil baru-baru ini ketika mempromosikan Anugerah Juara Lagu ke-30 (AJL30).

Menurut sumber, berita kehamilan Siti disahkan oleh keluarga terdekat penyanyi itu apabila menyatakan kandungannya sudah berusia hampir dua bulan.

Berita kehamilan Siti mula menjadi bualan apabila penyanyi Hetty Koes Endang mengusap perutnya semasa konsert Satu Suara Volume 2, di Istana Budaya minggu lalu.

Dalam konsert itu Hetty, berdoa agar Siti cepat hamil dan dikurniakan zuriat.

Sehari selepas itu, muncul satu video di atas pentas konsert itu apabila Hetty melarang Siti melompat dan terlalu agresif sambil menunjuk isyarat di perut penyanyi itu.

Siti sebelum ini turut memuat naik gambar kurma dan susu kambing di Instagram miliknya yang sinonim untuk kesihatan ibu mengandung.

Namun dalam satu sidang akhbar, Siti tidak menafikan dan mengesahkan mengenai kehamilannya itu. Difahamkan, pihak Siti enggan berkongsi cerita itu disebabkan usia kandungan yang masih baharu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALIF MUHAIMIN TUNAI UMRAH BERSAMA IBU & ADIK-BERADIK

Menerusi laman Instagram, juara Hero Remaja 2017, Alif Muhaimin atau nama penuhnya nama Alif Muhaimin Abdul Rahman telah memuatnaik foto dirinya kini sedang menunaikan ibadah umrah di Tanah Suci Makkah.

Menerusi perkongsian itu, kelihatan Alif tidak keseorangan tetapi turut serta ibunya, Faridah Sheikh Mohamed dan adik beradiknya. Alif berharap agar umrah yang dijalankan mabrur dan diberi peluang untuk datang lagi buat kali kedua.

"Umrah kedua Insya-Allah, semoga semuanya berjalan lancar. Masa berlalu begitu cepat di sini. It's hard to keep track of what day it is. Alip doakan semua bahagia sentiasa dan hidup dipermudahkan okay insya-Allah," tulisnya.

Klik untuk gambar besar

Pelakon drama 'Setelah Terlafaznya Akad' turut berkongsi foto-fotonya ketika berada di tanah suci. Menjengah di ruangan komen, rata-rata mendoakan agar urusan mereka dipermudahkan dan berjalan dengan lancar.

Alif mula dikenali selepas mengalahkan Harris Annuar, Ikmal Amry, Safwan Nazri dalam program Hero Remaja dan kini dirinya sedang aktif berlakon.

www.myartis.com / Sumber & foto: Astro Gempak & Instagram Alif Muhaimin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA VIDA CEMAS 4 BULAN TAK DATANG HAID

Isu mengenai bekas pembantu peribadi Datuk Seri Vida iaitu Ahmad Iqbal mendedahkan hampir berkahwin dengan usahawan kosmetik itu pada 2018 hangat, diperkatakan sejak minggu lalu. Malah, Iqbal juga menunjukkan bukti Vida pernah melakukan ujian kesuburan dan disahkan masih subur serta boleh melahirkan zuriat lagi.

Terbaru, menerusi perkongsian di Insta Story, Vida mengakui cemas apabila sudah empat bulan tidak datang haid serta membuatkan dia risau apatah lagi ia merupakan simptom menopause.

Bagaimanapun, Vida meluahkan rasa syukur dia disahkan subur dan berupaya melahirkan cahaya mata lagi. Dalam satu lagi video, Vida turut memuat naik video beberapa gambarnya bersama Iqbal serta meminta pengikutnya mendoakan yang terbaik.

Klik untuk gambar besar

"Empat bulan lepas saya tak period, seusia saya 50-an memang fasa menopause. Saya fikir saya di fasa pra-menopause tapi saya tak pernah putus minum pamoga setiap bulan. Alhamdulillah berkat amalkan pamoga, haid saya teratur semula dan normal macam keguguran.

"Alhamdulillah, dalam saya baik dan boleh melahirkan zuriat lagi. Apa yang saya nak sampaikan adalah usia, cepat, lambat bukan penghalang untuk kita mendapatkan zuriat. Nak lebih yakin saya buat check up kesuburan, ambil darah dan sebagainya," kongsinya.

Terdahulu, Vida berkata dia tidak terfikir lagi untuk berkahwin lagi buat masa ini dan andai bertemu jodoh dia mahu bakal suami yang setaraf dengannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JENAZAH PIAN CECUPAK SELAMAT DISEMADIKAN 11 PAGI TADI

Jenazah pelawak dan pengacara, Allahyarham Pian Cecupak yang dimandi dan disolatkan di Surau At Taqwa, Taman Datuk Senu, Sentul itu telah pun selamat dikebumikan di Tanah Perkuburan Islam Raudhatul Sakinah, Batu Caves, di sini, jam 11.10 pagi tadi.

Langit cerah mengiringi majlis pengebumian Allahyarham Pian atau nama sebenarnya Mohd Rafik Abdul Rahman yang meninggal dunia pada usia 52 tahun dipercayai akibat serangan jantung.

Arwah menghembuskan nafas terakhir di kediaman ibunya di Taman Dato Senu, Sentul kira-kira pukul 8 malam, Rabu. Allahyarham meninggalkan dua orang anak perempuan iaitu Nuraina Fazrin, 25, dan Nurleena Fazrin yang berusia 22 tahun.

Pian sebelum ini berkahwin dengan Rashidah Muhammed Hussin namun berpisah pada tahun 2000. Kira-kira 100 orang termasuk ahli keluarga, rakan terdekat serta pelawak Yassin Yahya hadir mengiringi perjalanan terakhir arwah Pian.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::